hotchpotch/miracl-hf-unified huggingface dataset:
โรมโบราณ
โรมโบราณ () คือวัฒนธรรมที่วิวัฒนาการขึ้นมาจากชุมชนเกษตรกรบน คาบสมุทรอิตาลีที่เริ่มตั้งแต่ศตวรรษที่ 10 ก่อนคริสต์ศักราช ตั้งอยู่ริมฝั่งทะเลเมดิเตอเรเนียนโรมโบราณกลายมาเป็นจักรวรรดิที่ใหญ่ที่สุดในประวัติศาสตร์โบราณ
ในช่วงเวลาที่โรมโบราณเจริญรุ่งเรืองอยู่วัฒนธรรมโรมันเปลี่ยนจากการปกครองตั้งแต่เป็นแบบราชาธิปไตยไปเป็นระบอบสาธารณรัฐคณาธิปไตย และในที่สุดก็ไปเป็นระบบจักรวรรดิแบบอัตตาธิปไตย อารยธรรมโรมันมามีอำนาจอันมีอิทธิพลต่อทวีปยุโรปตะวันตกเฉียงใต้ ทวีปยุโรปตะวันออกเฉียงใต้/คาบสมุทรบอลข่าน และในบริเวณทะเลเมดิเตอเรเนียนโดยการพิชิตและการการผสมกลมกลืนทางวัฒนธรรมกับท้องถิ่นที่เข้าไปปกครอง
จักรวรรดิโรมันทางด้านตะวันตกเสื่อมโทรมลงและสลายตัวไปในคริสต์ศตวรรษที่ 5 การล่มสลายของจักรวรรดิโรมันมีสาเหตุมาจากความขัดแย้งภายในและการถูกโจมตีโดยชนกลุ่มต่างๆ ในสมัยการโยกย้ายถิ่นฐาน จักรวรรดิโรมันตะวันตกที่รวมทั้งฮิสปาเนีย กอล บริทาเนีย และอิตาลี ได้แบ่งแยกออกเป็นอาณาจักรอิสระในคริสต์ศตวรรษที่ 5 จักรวรรดิโรมันตะวันออก หรือที่เรียกว่าจักรวรรดิไบแซนไทน์ ซึ่งมีศูนย์กลางอยู่ที่คอนสแตนติโนเปิล ประกอบด้วยกรีซ ส่วนที่พิชิตโดยจักรวรรดิบัลแกเรียที่ 1 อานาโตเลีย ซีเรีย และอียิปต์รอดจากวิกฤติการณ์ที่จักรวรรดิทางด้านตะวันตกประสบ และแม้ว่าจะเสียซีเรียและอียิปต์แก่จักรวรรดิอิสลามของอาหรับจักรวรรดิก็รุ่งเรืองต่อมาอีกหนึ่งสหัสวรรษ จนกระทั่งมาเสียเมือง ให้กับจักรวรรดิออตโตมันของตุรกี นักประวัติศาสตร์มักจะเรียกจักรวรรดิโรมันตะวันออกมักจะเรียกว่าเป็น จักรวรรดิไบแซนไทน์
วัฒนธรรมโรมันมักจะจัดอยู่ใน “ยุคโบราณ” (classical antiquity) ร่วมกับกรีกโบราณซึ่งเป็นวัฒนธรรมที่เป็นต้นตอและแรงบันดาลใจให้แก่วัฒนธรรมโรมโบราณ โรมโบราณมีบทบาทอย่างใหญ่หลวงในการวิวัฒนการทางด้านกฎหมาย การสงคราม ศิลปะ วรรณคดี สถาปัตยกรรม เทคโนโลยี และภาษาของโลกตะวันตก และประวัติศาสตร์โรมก็ยังคงเป็นประวัติที่ยังคงมีอิทธิพลต่อโลกจนทุกวันนี้
สีน้ำมัน
สีน้ำมัน () เป็นสีชนิดที่แห้งช้าที่ประกอบด้วยรงควัตถุที่ผสมกับน้ำมันระเหย (drying oil) ที่มักจะเป็นน้ำมันเมล็ดฝ้าย ความข้นของสีก็อาจจะปรับได้โดยการเติมสารละลายเช่นน้ำมันสน หรือ น้ำยาละลายสี (white spirit) และก็อาจจะมีการใส่ น้ำมันเคลือบ (varnish) เพื่อให้มีเงามากขึ้นเมื่อสีแห้ง
การใช้สีน้ำมันใช้กันมาตั้งแต่คริสต์ศตวรรษที่ 13 ในอังกฤษสำหรับการตกแต่งอย่างง่าย ๆ แต่ก็มิได้มีการใช้อย่างแพร่หลายในการเป็นวัสดุที่ใช้ในการเขียนจิตรกรรมมาจนกระทั่งคริสต์ศตวรรษที่ 15
การใช้สีน้ำมันในสมัยใหม่มักจะใช้ในการรักษาเนื้อไม้ในการทาสีบ้านหรือในการทาสีสิ่งที่ต้องทนกับสภาวะอากาศเช่นเรือหรือสะพาน เพราะคุณสมบัติที่ทนทานและเป็นเงาทำให้เป็นที่นิยมใช้กันทั้งในการตกแต่งภายในและภายนอกทั้งที่ใช้บนไม้และบนโลหะ เพราะเป็นสีที่แห้งช้าจึงได้มีการใช้ในงานงานเขียนแอนิเมชันบนแก้ว (paint-on-glass animation) การแห้งช้าหรือเร็วก็ขึ้นอยู่กับความหนาของสีที่ทา
ฟีดแบค
ฟีดแบค คือวงดนตรีแนว เทคโน ป๊อปร็อก ช่วงยุคทศวรรษที่ 80 ของค่าย นิธิทัศน์ โดยสมาชิกของวงเป็นนักเรียนมัธยมปลายจาก โรงเรียนเซนต์คาเบรียล ทั้งหมด 6 คนได้แก่ ธนา ลวสุต,รชฏ ยมาภัย,เดชาพล สังข์ลำไย,เจษฎา ปลั่งมณี,นุสรณ์ พจน์พิพัฒน์ และ สุขสมิทธิ์ ชื่นประสิทธิ์ โดยทางวงได้รับไฟเขียวจากนิธิทัศน์ให้ผลิตผลงานเพลงและได้ ธานี ลวสุต พ่อของ ปอนด์ ธนา ซึ่งทำงานเป็นโปรดิวเซอร์ให้กับนิธิทัศน์มานานแล้วมาควบคุมการผลิตเพลงให้
วงฟีดแบค ออกอัลบั้มแรกและอัลบั้มเดียวของวงในปี พ.ศ. 2527 โดยใช้ชื่ออัลบั้มว่า "Feed Back#1" เมื่อวางแผงไปแล้วปรากฏว่าได้รับ การตอบรับที่ดีแต่ทางวงก็มีอันต้องแยกวงกันไปในที่สุดเนื่องจากสมาชิกของวงแต่ละคนต้องสอบเอนทรานซ์เข้ามหาวิทยาลัยจึงไม่สามารถมาทำอัลบั้มกัน
ต่อได้โดยในอัลบั้มนี้มีเพลงที่ได้รับความนิยมคือ ตื่นเถิดชาวไทย,ประกายเสน่หาและสิ่งที่เธอให้
โกซีโม รอสเซลลี
โคสิโม รอซเซลิ () (ค.ศ. 1439 - ค.ศ. 1506) เป็นจิตรกรยุคฟื้นฟูศิลปวิทยาของอิตาลีตอนต้นครึ่งหลังของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนังและฉากแท่นบูชา รอซเซลิทำงานส่วนใหญ่ในฟลอเรนซ์
โคสิโม รอซเซลิเกิดในปี ค.ศ. 1439 ที่เมืองฟลอเรนซ์ในประเทศอิตาลี เมื่ออายุได้สิบสี่ปีรอซเซลิก็ไปเป็นลูกศิษย์ของเนริ ดิ บิชชิ (Neri di Bicci) และในปี ค.ศ. 1460 ก็ไปเป็นผู้ช่วยของเบอร์นาร์โด ดิ สเตฟาโน รอซเซลิผู้เป็นลูกพี่ลูกน้องกัน งานที่ทำในสมัยแรกที่จอร์โจ วาซารีกล่าวถึงคือฉากแท่นบูชา “อัสสัมชัญของพระแม่มารี” ในชาเปลที่สามทางซ้ายภายในวัดซานอัมโบรจิโอในฟลอเรนซ์ ในวัดเดียวกันบนผนังของชาเปลหนึ่งก็มีงานเขียนจิตรกรรมฝาผนังโดยโคสิโมที่วาซารีให้การสรรเสริญว่าเป็นงานที่มีฝีมือดี โดยเฉพาะภาพเหมือนของนักวิชาการพิโคแห่งมิรานโดลา (Pico of Mirandola) ฉากที่เขียนเป็นขบวนแห่ถ้วยศักดิ์สิทธิ์ที่เขียนอย่างมีพลังและไม่มีความเป็นแมนเนอริสม์เท่างานเขียนชิ้นอื่น ภาพเขียนสำหรับวัดอันนังซิอาตาที่เป็นภาพของนักบุญบาร์บารา นักบุญแม็ทธิว และนักบุญจอห์นแบ็พทิสต์ปัจจุบันอยู่ที่สถาบันศิลปะที่ฟลอเรนซ์
รอซเซลิใช้เวลาทำงานอยู่ระยะหนึ่งที่ลูคคา ที่เขียนฉากแท่นบูชาหลายชิ้นสำหรับวัดหลายวัด ภาพเขียนภาพหนึ่งที่มาจากวัดซานจิโรลาโมที่ฟิเอโซเลในปัจจุบันอยู่ที่หอศิลป์แห่งชาติ, ลอนดอน ที่เป็นภาพเขียนขนาดใหญ่โดยมีนักบุญเจอโรมคุกเข่าอยู่ต่อหน้าพระเยซูบนกางเขน ด้านข้างเป็นนักบุญเดมาซัส และนักบุญยูเซเบียส นักบุญเพาลา และนักยูสโตเชียม
หอศิลป์ที่เบอร์ลินมีภาพสามภาพโดยรอซเซลิ “พระแม่มารีอันรุ่งโรจน์” “การบรรจุพระเยซู” และ “การสังหารทารกบริสุทธิ์” ในปี ค.ศ. 1480 รอซเซลิและศิลปินคนสำคัญๆ ของฟลอเรนซ์ก็ได้รับการเชิญจากสมเด็จพระสันตะปาปาซิกส์ตุสที่ 4 ไปยังกรุงโรมเพื่อให้ไปช่วยกันเขียนจิตรกรรมตกแต่งภายในชาเปลซิสติน รอซเซลิเขียนภาพสามภาพ “การทำลายกองทัพฟาโรห์ที่ทะเลแดง” “พระเยซูเทศนาที่ทะเลสาบไทบีเรียส” และ “พระกระยาหารค่ำมื้อสุดท้าย” จิตรกรรมฝาผนังของรอซเซลิที่ชาเปลซิสตินบางส่วนเขียนโดยผู้ช่วยและลูกเขยเปียโร ดิ โคสิโมผู้ที่ก็เรียกกันว่า “โคสิโม รอซเซลิ” ตามชื่อโคสิโมเอง ลูกศิษย์คนสำคัญของโคสิโมคือฟรา บาร์โทโลเมโอ
ภาพนิ่ง
[[ไฟล์:William Michael Harnett 002.jpg|thumb|right|260px|“ไวโอลินตัวเก่า” โดย [[วิลเลียม ฮาร์นเน็ทท์(ค.ศ. 1886)]]
ภาพนิ่ง lang-en Still life' พหูพจน์ still lifes }}) คืองานศิลปะที่มีเนื้อหาเป็นภาพของสิ่งที่ไม่มีชีวิตที่มักจะเป็นสิ่งที่พบรอบตัวที่อาจจะเป็นสิ่งธรรมชาติ (อาหาร, ดอกไม้, ไม้ขนาดเล็ก, หิน หรือ เปลือกหอย) หรือสิ่งที่ทำขึ้น (แก้วน้ำ, หนังสือ, แจกัน, เครื่องตกแต่งอัญมณี, เหรียญ หรืออื่นๆ) ในบรรยากาศที่จัดขึ้น การวาดภาพนิ่งมีมาตั้งแต่สมัยโบราณแต่มานิยมกันในศิลปะตะวันตกในคริสต์ศตวรรษที่ 17
ภาพนิ่งเปิดโอกาสให้ศิลปินมีโอกาสวางองค์ประกอบของภาพได้อย่างเต็มที่มากกว่าการเขียนภาพแบบอื่นๆ เช่นใน[[จิตรกรรมภูมิทัศน์]] หรือ[[ภาพเหมือน]] ภาพนิ่งโดยเฉพาะก่อนปี ค.ศ. 1700 มักจะเป็นภาพที่เกี่ยวกับศาสนาหรือเป็นอุปมานิทัศน์ที่เกี่ยวกับหัวเรื่องที่เขียน ภาพนิ่งสมัยใหม่แยกตัวจากการเป็นงานที่เป็นสองมิติมาเป็นสามมิติที่ใช้สื่อผสมที่อาจจะรวมทั้งวัตถุที่พบ, รูปถ่าย, คอมพิวเตอร์กราฟิก และวิดีโอและเสียง[[หมวดหมู่:จิตรกรรม]]
[[หมวดหมู่:ประเภทของศิลปะ]]
เฮราคลิตุส
เฮราคลิตุสชาวเอเฟซัส (; กรีกโบราณ: Ἡράκλειτος ὁ Ἐφέσιος — ) (ราว 535 ปีก่อนคริสต์ศักราช - 475 ปีก่อนคริสต์ศักราช) เป็นนักปรัชญายุคก่อนโสกราตีสชาวกรีกผู้ที่เดิมมาจากเอเฟซัสใน ไอโอเนียบนฝั่งทะเลอานาโตเลีย
เฮราคลิตุสเป็นที่รู้จักกันในปรัชญาของความเปลี่ยนแปลงที่เป็นศูนย์กลางของจักรวาล และกฎจักรวาล (Logos) เป็นพื้นฐานของทุกสิ่งทุกอย่าง ในปัจจุบันเฮราคลิตุสมีชื่อเสียงว่าเป็นผู้มีอิทธิพลต่อฟรีดริช นีทเชอในปรัชญาของ space และ time จากประโยค “ท่านไม่สามารถจะก้าวลงไปในแม่น้ำเดียวกันเป็นครั้งที่สองเพราะแม่น้ำสายอื่นไหลมาสู่ตัวท่าน”
ปีเอโตร อาเรตีโน
ปีเอโตร อาเรตีโน (; 20 เมษายน ค.ศ. 1492 - 21 ตุลาคม ค.ศ. 1556) เป็นนักเขียน กวี และนักเขียนบทละครชาวอิตาลีในคริสต์ศตวรรษที่ 16 อาเรตีโนเป็นผู้ที่มีอิทธิพลเป็นอันมากต่อศิลปะและการเมืองร่วมสมัยและได้ชื่อว่าเป็นผู้ริเริ่มเรื่องเร้ากามารมณ์ (pornography) ทางวรรณกรรมของสมัยใหม่
สุลต่านออสมันที่ 1
สุลต่านออสมันที่ 1 () สุลต่านองค์แรกแห่ง จักรวรรดิออตโตมัน ประสูติเมื่อ ค.ศ. 1258 เสด็จขึ้นครองราชย์เมื่อปี ค.ศ. 1299 สามารถรวบรวมชนเผ่าต่างๆให้เป็นหนึ่งเดียวได้สำเร็จพร้อมกับขยายพระราชอาณาเขตออกไปอย่างกว้างขวางพระองค์สวรรคตเมื่อปี ค.ศ. 1326 ขณะพระชนม์ได้ 68 พรรษา
สุลต่านออร์ฮานที่ 1
สุลต่านออร์ฮานที่ 1 () สุลต่านองค์ที่ 2 แห่ง จักรวรรดิออตโตมัน ประสูติเมื่อ ค.ศ. 1281 พระราชโอรสใน สุลต่านออสมันที่ 1 เมื่อพระราชบิดาสวรรคตใน ค.ศ. 1326 พระองค์จึงเสด็จขึ้นครองราชย์แทนเมื่อพระชนม์ได้ 42 พรรษาเกือบตลอดรัชกาลต้องรบกับ จักรวรรดิไบแซนไทน์ จนในช่วงปีสุดท้ายของสงครามกลางเมืองในจักรวรรดิไบแซนไทน์องค์จักรพรรดิได้ขอร้องให้พระองค์เสกสมรสกับเจ้าหญิงธีโอโดราพระราชธิดาของพระองค์สวรรคตเมื่อ ค.ศ. 1362 ขณะพระชนม์ได้ 75 พรรษา
สืบลับเค้นปมอันตราย
สืบลับเค้นปมอันตราย (Gone Baby Gone) เป็นภาพยนตร์แนวสืบสวนสอบสวน เข้าฉายปี 2007 กำกับโดย Ben Affleck นำแสดงโดย Casey Affleck,Michelle Monaghan และ Morgan Freeman
เมื่อ อแมนด้า แม็กแครดี้ย์ หนูน้อยวัย 4 ขวบ ได้หายตัวออกไปจากบ้านและความคืบหน้าในการดำเนินคดีของตำรวจนั้นก็ล่าช้า บิทริก แม็กเครดี้ย์ ผู้เป็นน้าจึงว่าจ้างนักสืบส่วนตัว 2 คน คือ แพททริก เคนซี่ และ แองจี้ เก็นนาโร ให้มาช่วยติดตาม
นักสืบอิสระทั้งคู่นั้นต่างมีประสบการณ์ในคดีแบบนี้น้อยมากแต่พวกเขาก็เป็นที่ต้องการเนื่องจากเหตุผล 2 ประการคือพวกเขาไม่ใช่ตำรวจและพวกเขาก็รู้จักสถานที่ที่เหี้ยมโหดที่พวกเขาพักอาศัยเป็นอย่างดี
เมื่อการทำงานเริ่มขึ้น แพทริก และ แองจี้ ต้องเผชิญหน้ากับกลุ่มผู้ค้ายาเสพติดและเมื่องานนี้สิ้นสุดลง พวกเขาก็ต้องกับความขัดแย้งภายในจิตใจ
เอสเทอร์
เอสเทอร์ เป็นสารประกอบทางเคมีที่เกิดจากออกโซแอซิด (หนึ่งในหมู่ oxo , X=O), และสารประกอบไฮดรอกซิล เช่น แอลกอฮอล์หรือฟีนอล เป็นต้น เอสเทอร์ประกอบด้วยกรดอนินทรีย์หรือกรดอินทรีย์โดยที่หมู่ -OH (ไฮดรอกซิล) อย่างน้อยหนึ่งหมู่ถูกแทนที่ด้วยหมู่ -O-แอลคิล (แอลคอกซี) คล้ายกับเกลือที่ใช้แอลกอฮอล์อินทรีย์แทนที่ไฮดรอกไซด์ของโลหะ
เอสเทอร์มีอยู่ทุกหนทุกแห่ง มีไขมันและน้ำมันจำนวนมากที่เกิดขึ้นตามธรรมชาติเป็นเอสเทอร์กรดไขมันของกลีเซอรีน โมเลกุลของเอสเทอร์มีน้ำหนักเบา ปกติมีกลิ่นหอมพบในน้ำมันหอมระเหยและฟีโรโมน ฟอสโฟเอสเทอร์เป็นรูปร่างแกนหลักของโมเลกุล DNA เอสเทอร์ไนเตรต เช่น ไนโตรกลีเซอรีน มีคุณสมบัติในการทำระเบิด ขณะที่โพลีเอสเตอร์เป็นพลาสติกที่สำคัญที่มอนอเมอร์เชื่อมโดยเอสเทอร์ส่วนหนึ่ง
กรดบางชนิดที่ปกติจะเปลี่ยนเป็นเอสเทอร์ คือ กรดคาร์บอกซิลิก, กรดฟอสฟอริก, กรดกำมะถัน, กรดไนตริก, และ กรดบอริก วัฏจักรเอสเทอร์เรียกว่าแลกโทน
เรซินแลกเปลี่ยนไอออน
เรซินแลกเปลี่ยนไอออน () ที่ใช้ในทางเภสัชกรรม คือ polymer ที่ไม่ละลายน้ำที่มีสมบัติแลกเปลี่ยนอิออนได้fixed ion จะจับกับ counterion ด้วย electrostatic attraction counterion สามารถแลกเปลี่ยน ion กับ counterion อื่นได้
การบรรจุยาเข้าไปในเรซินแลกเปลี่ยนอิออนมี สอง วิธี คือ batch technique ตัวอย่างยาที่ใช้เรซินแลกเปลี่ยนอิออน เช่น Mucosta
สามารถแบ่งได้เป็น
แม่พระและพระกุมารกับนักบุญยอห์นแบปติสต์
พระแม่มารีและพระบุตรในสวน หรือ พระแม่มารีและพระบุตรและนักบุญจอห์นแบ็พทิสต์ () เป็นจิตรกรรมสีน้ำมันบนไม้ที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ลูฟร์ในกรุงปารีสในประเทศฝรั่งเศส
“พระแม่มารีและพระบุตรในสวน” เขียนเสร็จในปี ค.ศ. 1507 ที่ได้รับจ้างโดยฟาบริซิโอ แซร์การ์ดิชาวเซียนา เป็นภาพของพระแม่มารี, พระบุตร และนักบุญจอห์นแบ็พทิสต์เมื่อยังเด็ก ภาพนี้เป็นภาพพระแม่มารีที่มีความสำคัญที่สุดในบรรดาจิตรกรยุคฟื้นฟูศิลปวิทยาอิตาลี ราฟาเอลศึกษางานของเลโอนาร์โด ดา วินชีและนำเทคนิคการเขียนของดา วินชีมาใช้ในงานเขียนของตนเอง ลักษณะเด่นของภาพนี้อยู่ที่การใช้ความตัดกันของแสงเงาและ ความดูสบายๆ ของตัวแบบในฉากที่เป็นสวนที่เห็นได้ชัดว่าเป็นอิทธิพลของดา วินชี
เพดานโบสถ์น้อยซิสทีน
เพดานโบสถ์น้อยซิสติน () เป็นจิตรกรรมฝาผนังบนเพดานของโบสถ์น้อยซิสตินที่เขียนโดยไมเคิล แอนเจโลระหว่าง ค.ศ. 1508 ถึง ค.ศ. 1512 ที่ได้รับการจ้างโดยสมเด็จพระสันตะปาปาจูเลียสที่ 2 เป็นงานจิตรกรรมที่มีชื่อเสียงที่สุดของยุคทองของยุคฟื้นฟูศิลปวิทยา เพดานที่เขียนภาพอยู่ภายในโบสถ์น้อยของพระสันตะปาปาภายในพระราชวังวาติกันที่สร้างขึ้นในระหว่าง ค.ศ. 1477 ถึง ค.ศ. 1480 โดยสมเด็จพระสันตะปาปาซิกส์ตุสที่ 4 ที่กลายมาเป็นชื่อโบสถ์น้อย โบสถ์น้อยเป็นที่ตั้งของห้องประชุมพระสันตะปาปาและสถานที่ที่ใช้ในการทำพิธีทางศาสนาของพระสันตะปาปา
ภาพเขียนบนเพดานเป็นส่วนหนึ่งของหัวข้อใหญ่ในการตกแต่งภายในทั้งหมดของโบสถ์น้อยที่รวมทั้งจิตรกรรมฝาผนัง “การตัดสินครั้งสุดท้าย” บนผนังด้านพิธีโดยไมเคิล แอนเจโลเช่นกัน และภาพเขียนอื่น ๆ โดยกลุ่มจิตรกรชั้นนำของยุคฟื้นฟูศิลปวิทยาอิตาลีของคริสต์ศตวรรษที่ 15 ที่รวมทั้งซานโดร บอตติเชลลี และเปียโตร เปรูจิโน และพรมทอแขวนผนังชุดใหญ่โดยราฟาเอล หัวใจของภาพทั้งหมดสะท้อนปรัชญาของโรมันคาทอลิก
หัวใจของภาพเขียนบนเพดานเป็นฉากเก้าฉากจากพระธรรมปฐมกาล ในบรรดาเก้าภาพ ๆ ที่เป็นที่รู้จักกันดีที่สุดคือภาพพระเจ้าสร้างอาดัม (Creation of Adam) ที่กลายมาเป็นรูปสัญลักษณ์ที่เป็นที่รู้จักกันดีพอ ๆ กับ “โมนาลิซา” ของเลโอนาร์โด ดา วินชี โดยเฉพาะส่วนที่เป็นนิ้วมือของพระเจ้าที่แทบจะมาจรดกับนิ้วมือของอาดัมที่เป็นภาพที่กลายมาเป็นภาพที่แปลงไปเป็นงานศิลปะในรูปแบบต่าง ๆ มากมาย
การพิพากษาครั้งสุดท้าย (มีเกลันเจโล)
การพิพากษาครั้งสุดท้าย (, ) เป็นจิตรกรรมฝาผนังที่เขียนโดยมีเกลันเจโลจิตรกรชาวอิตาลีคนสำคัญที่สุดคนหนึ่งของสมัยเรอเนซองส์ ที่เขียนไว้ภายในโบสถ์น้อยซิสทีน ในนครรัฐวาติกัน มีเกลันเจโลเขียนภาพ “การพิพากษาครั้งสุดท้าย” ระหว่างปี ค.ศ. 1534 ถึงปี 1541 สิบปีหลังจากการเขียนเพดานชาเปลซิสติน
ปาโอโล เวโรเนเซ
ปาโอโล เวโรเนเซ () หรือ ปาโอโล กาลยารี (; ค.ศ. 1528 - 19 เมษายน ค.ศ. 1588) เป็นจิตรกรยุคฟื้นฟูศิลปวิทยาของอิตาลีที่ทำงานอยู่ในเวนิสในคริสต์ศตวรรษที่ 16 ผู้มีความเชี่ยวชาญทางการเขียนจิตรกรรมฝาผนังและจิตรกรรมสีน้ำมัน งานชิ้นสำคัญของเวโรเนเซก็ได้แก่ "งานแต่งงานที่เคนา" และ "งานเลี้ยงที่บ้านของลีวาย" (The Feast in the House of Levi) เวโรเนเซใช้ชื่อ "ปาโอโล กาลยารี" และมารู้จักกันว่า "ปาโอโล เวโรเนเซ" ตามชื่อเมืองเกิดที่เวโรนาในประเทศอิตาลี
เวโรเนเซ, ทิเชียน และตินโตเรตโต เป็นจิตรกรคนสำคัญสามคนของเวนิสในปลายสมัยฟื้นฟูศิลปวิทยา เวโรเนเซมีชื่อเสียงในการใช้สีและการเขียนตกแต่งแบบลวงตาทั้งในการเขียนจิตรกรรมฝาผนังและจิตรกรรมสีน้ำมัน งานเขียนสำคัญของเวโรเนเซเป็นงานเขียนที่เต็มไปด้วยนาฏกรรมและการใช้สีแบบจริตนิยม (mannerist) เต็มไปด้วยฉากสถาปัตยกรรมและขบวนที่หรูหรา งานเขียนชิ้นใหญ่ของงานเลี้ยงฉลองในคัมภีร์ไบเบิลที่เขียนสำหรับหอฉัน (refectory) ของสำนักสงฆ์ในเวนิสและเวโรนาเป็นงานเขียนชิ้นสำคัญที่ควรจะกล่าวถึง
ทามาริสก์
ทามาริสก์ (; อ่านว่า อัลอัซล์) มี 50- 60 สายพันธุ์เป็นพืชในตระกูล Tamaricaceae เป็นพืชท้องถิ่นในเขตแห้งแล้งของทวีปยุโรป และแอฟริกา ทามาริสก์จะเขียวชอุ่มตลอดปี เป็นพืชผลัดใบและเป็นไม้พุ่ม มีความสูงตั้งแต่ 1-18 เมตร Tamarix aphylla จะเขียวชอุ่มอยู่เสมอและอาจสูงถึง 8 เมตร โดยปกติจะเจริญเติบโตในดินเค็ม มีความอดทนต่อภาวะเป็นพิษของความเค็มถึง 15000 ppm และยังอดทนต่อความเป็นด่าง มีลักษณะแผ่กิ่งก้านเรียวยาว มีใบเขียวอมเทา เปลือกของกิ่งในขณะเป็นต้นอ่อนมีลักษณะเกลี้ยงเรียบ สีน้ำตาลแดง เมื่อตอนมีอายุช่วงสุดท้าย เปลือกไม้จะเป็นร่องมีรอยย่น และเปลี่ยนเป็นสีน้ำตาลม่วง มีใบขนาดเท่า ๆ กัน ยาวประมาณ 1-2 มิลลิเมตร และใบจะทับซ้อนกันตามความยาวของก้าน มักจะมีน้ำเกลือไหลออกมาห่อหุ้มลำต้นอยู่เสมอ จะออกดอกอย่างหนาแน่นตรงปลายรวงของกิ่งยาว 5-10 เซนติเมตร ซึ่งจะออกดอกในเดือนมีนาคม ถึง กันยายน แต่บางสายพันธุ์มีแนวโน้มจะออกดอกในช่วงฤดูหนาว
ทามาริสก์ใช้เป็นพุ่มไม้ประดับ เป็นสิ่งป้องกันลม และใช้เป็นร่มเงาบังแดด ในประเทศจีน มีโครงการปลูกทามาริสก์ เพื่อทำให้พื้นที่เขตทะเลทรายเขียวชอุ่ม ใช้ในการทำปุ๋ยหมัก
กุรอาน 34;16 ระบุว่า ""แต่พวกเขาผินหลังให้ (ไม่ยอมรับศรัทธา) เราจึงส่งอุทกภัยทำลายล้างพวกเขา แล้วเราได้เปลี่ยนสวนทั้งสองของพวกเขาให้เป็นสองสวนที่มีสิ่งบริโภคอันขมขื่นและมีต้นทามาริสก์ (ต้นอะซัล) รวมทั้งมีผลพุทราเพียงเล็กน้อย""
ปฐมกาล 21;33 "อับราฮัมปลูกต้นทามาริสก์ไว้ที่เบเออร์เชบา (Beer-sheba) และนมัสการออกพระนามพระเยโฮวาห์พระเจ้านิรันดร์ที่นั่น"
ในสารานุกรมเทพนิยายของ ละรูส (Larousse) ทามาริสก์เป็นพืชที่เทพเจ้าอพอลโล ทรงชื่นชอบ
ศิลปะเชิง 3 มิติ
ศิลปะเชิง 3 มิติ หรือ ศิลปะลวงตาทรอมพลุยล์ หรือ ทรอมพลุยล์ (, ออกเสียง: tʁɔ̃p lœj) มาจากภาษาฝรั่งเศสที่แปลว่า “ลวงตา” เป็นเทคนิคการสร้างศิลปะแบบหนึ่งที่ทำให้ผลที่ออกมาดูเหมือนมีความเป็นภาพ 3 มิติแม้ว่าจะเป็นจิตรกรรมสองมิติ ซึ่งทำโดยการเขียนให้ลวงตา
แม้ว่า “ทรอมพลุยล์” จะมีต้นกำเนิดมาจากสมัยศิลปะบาโรกเมื่อกล่าวถึงการเขียนแบบลวงตา แต่การเขียนลักษณะนี้มีมานานก่อนหน้านั้น ที่มักจะใช้ในการเขียนจิตรกรรมฝาผนัง ตัวอย่างของงานที่ใช้การเขียนลักษณะนี้ก็มีให้เห็นอยู่บ้างในศิลปะจากสมัยกรีกและโรมันที่พบในปอมเปอี การเขียน “ทรอมพลุยล์” ที่นิยมกันก็มักจะเขียนเป็นหน้าต่าง ประตู หรือโถงทางเดิน เพื่อจะทำให้ห้องดูใหญ่โตกว้างขวางขึ้น
เกร็ดจากสมัยกรีกโบราณเล่าถึงการแข่งขันระหว่างจิตรกรผู้มีชื่อเสียงสองคน ซูซิส (Zeuxis) เขียนภาพนิ่งที่ดูเหมือนจริงจนนกบินลงมาดูองุ่นในภาพ พาร์ราเซียส (Parrhasius)ซึ่งเป็นคู่แข่งซูซิสก็บอกซูซิสให้ดึงม่านที่ขาดรุ่งริ่งเพื่อที่จะได้ดูภาพหลังม่าน พาร์ราเซียสชนะการแข่งขันเพราะม่านที่ซูซิสเห็นโดยแท้ที่จริงแล้วเป็นภาพเขียน
ฮุสนี มุบาร็อก
ฮุสนี มุบาร็อก หรือชื่อเต็มว่า มุฮัมมัด ฮุสนี ซัยยิด มุบาร็อก (, ; ) ดำรงตำแหน่งเป็นประธานาธิบดีคนที่ 4 แห่งสาธารณรัฐอาหรับอียิปต์ เคยดำรงตำแหน่งเป็นรองประธานาธิบดี ในปี ค.ศ. 1975 ในสมัยประธานาธิบดี อันวัร อัสซาดาต และเข้ารับตำแหน่งประธานาธิบดี เมื่อวันที่ 14 ตุลาคม ค.ศ. 1981 จนกระทั่งลาออกจากตำแหน่งเมื่อวันที่ 11 กุมภาพันธ์ ค.ศ. 2011 หลังจากการประท้วงนาน 18 วัน
เกิดเมื่อวันที่ 4 พฤษภาคม ค.ศ. 1928 ณ จังหวัด มูนูฟียะฮ์ สมรสกับ นางซูซาน มุบาร็อก มีบุตรชายสองคนคือ อาลาอ์ มุบาร็อก และ ญามาล มุบาร็อก มีหลานสองคนที่เกิดกับอาลาอ์ มุบาร็อก คือ มูฮัมมัด และ อูมัร
สำเร็จการศึกษาจากโรงเรียนมัธยม อัลมูซาอีอัซซานาวียะฮ์ จังหวัดชีบิลกุม และเข้ารับการศึกษาต่อทางการทหาร ณ มหาลัยอัลฮัรบียะฮ์ จากนั้นจึงเข้ารับการศึกษาต่อวิชาการบินจากมหาลัยเญาวียะฮ์ ในปี ค.ศ. 1964 จึงเขารับการศึกษาทางการทหารระดับสูงจากวิทยาลัยทหารมิคาอิล ฟรุนซ์ สหภาพโซเวียต
ยุทธการที่ซานโรมาโน
ยุทธการที่ซานโรมาโน () เป็นยุทธการในสงครามลอมบาร์ด ที่เกิดขึ้นเมื่อวันที่ 1 มิถุนายน ค.ศ. 1432 ที่ซานโรมาโนในอิตาลี เป็นการต่อสู้ระหว่างกองทัพของสาธารณรัฐฟลอเรนซ์ที่นำโดยนิกโกลอ ดา โตเลนตีโน และมีเกเลตโต อัตเตนโดโล และสาธารณรัฐเซียนาที่นำโดยฟรันเชสโก ปิชชีนีโน ผลของสงครามครั้งนี้สาธารณรัฐฟลอเรนซ์อ้างว่าเป็นฝ่ายที่ได้รับชัยชนะ แต่ทางสาธารณรัฐเซียนาก็บันทึกว่าได้รับชัยชนะเช่นกัน ในด้านความเสียหายทหารม้า 400 คนของสาธารณรัฐฟลอเรนซ์ถูกจับเป็นเชลย ทหารม้า 400 ถูกจับเป็นเชลย ส่วนฝ่ายทหารม้า 600 คนของสาธารณรัฐเซียนาถูกจับเป็นเชลย และทหารราบอีกไม่ทราบจำนวน
ธรรมศาสตรบัณฑิต
ธรรมศาสตรบัณฑิต เป็นชื่อหลักสูตรการศึกษา ของมหาวิทยาลัยวิชาธรรมศาสตร์และการเมือง (ม.ธ.ก.) ซึ่งเปิดเป็นตลาดวิชา (ไม่มีการสอบเข้า) ผู้สำเร็จหลักสูตรนี้ จะได้รับปริญญาเรียกว่า ปริญญาธรรมศาสตรบัณฑิต (ธ.บ.) หลักสูตรนี้เปิดสอนระหว่าง พ.ศ. 2477 จนถึง พ.ศ. 2491 ก่อนจะเปลี่ยนชื่อมหาวิทยาลัย เป็น "ธรรมศาสตร์" ในเวลาต่อมา
เมื่อแรกก่อตั้งมหาวิทยาลัยวิชาธรรมศาสตร์และการเมือง ตั้งแต่ พ.ศ. 2477 มีหลักสูตรที่เปิดสอน 2 หลักสูตร คือ หลักสูตรธรรมศาสตรบัณฑิต (ธ.บ.) กล่าวคือ เป็นซึ่งเน้นวิชากฎหมายเป็นหลัก และหลักสูตร วิชาการบัญชี
การเรียนหลักสูตรธรรมศาสตรบัณฑิต ทำพิธีเปิดเมื่อเริ่มภาคการศึกษา วันที่ 27 มิถุนายน โดยมีระยะเวลาภาคการศึกษาที่ 1 ระหว่าง วันที่ 1 กรกฎาคม - 30 กันนายน และทำพิธีเปิดภาคการศึกษที่ 2 วันที่ 10 ธันวาคม มีระยะเวลาภาคการศึกษาที่ 2 ระหว่างวันที่ 15 ธันวาคม - 15 มีนาคม
ทวี กสิยพงศ์ นักวิชาการด้านนิติศาสตร์และศิษย์เก่าของคณะนิติศาสตร์ มหาวิทยาลัยธรรมศาสตร์ กล่าวว่า
หลักสูตรธรรมศาสตรบัณฑิตมีสามระดับ ดังนี้เมื่อ พ.ศ. 2492 มหาวิทยาลัยธรรมศาสตร์ได้แบ่งการศึกษาเป็น 4 คณะ แทนหลักสูตรธรรมศาสตรบัณฑิต ได้แก่ นิติศาสตร์, พาณิชยศาสตร์และการบัญชี, รัฐศาสตร์ และเศรษฐศาสตร์ หลักสูตรธรรมศาสตรบัณฑิตเป็นอันสิ้นสุด ณ บัดนั้น
จำนวนนักศึกษาธรรมศาสตร์ที่เข้าเรียนหลักสูตร "ธรรมศาสตรบัณฑิต" ตั้งแต่ พ.ศ. 2477 จนถึงรุ่นสุดท้ายเมื่อ พ.ศ. 2491 มีทั้งสิ้น 21,053 คน และจบการศึกษาตามหลักสูตร 5,254 คน
เจนตีเล ดา ฟาบรีอาโน
เจ็นทิเล ดา ฟาบริอาโน () (ราว ค.ศ. 1370 - ราว ค.ศ. 1427) เป็นจิตรกรที่มีลักษณะการเขียนแบบกอธิคนานาชาติของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง และจิตรกรรมสีฝุ่นบนไม้
เจ็นทิเล ดา ฟาบริอาโนเกิดราว ค.ศ. 1370 ใกล้เมืองฟาบริอาโนในประเทศอิตาลีปัจจุบัน มารดาของฟาบริอาโนเสียชีวิตก่อน ค.ศ. 1380 และบิดานิโคโล ดิ จิโอวานนิ มาสสิปลดเกษียรไปบวชอยู่ในสำนักสงฆ์ในปีเดียวกัน และมาเสียชีวิตเมื่อปี ค.ศ. 1385 เจ็นทิเลทำงานหลายแห่งทางตอนกลางของอิตาลีส่วนใหญ่ในทัสเคนี งานชิ้นสำคัญที่สุดที่เขียนคือ “การชื่นชมของแมไจ” และภาพ “หนีไปอียิปต์”
เมื่อมาถึงปี ค.ศ. 1408 เจ็นทิเลก็ไปทำงานที่เวนิส ระหว่างปี ค.ศ. 1409 ถึงปี ค.ศ. 1414 ก็เขียนจิตรกรรมฝาผนัง (สูญหายไป) ภายในวังดยุคแห่งเวนิส (Doge's Palace) เป็นภาพการยุทธการทางเรือระหว่างเวนิสกับสมเด็จพระจักรพรรดิออตโตที่ 3 แห่งโรมันอันศักดิ์สิทธิ์ ก่อนที่จะย้ายไปทางตะวันตกไปทำงานอยู่ที่เบรสชา (Brescia) เมื่อมาถึงคริสต์ศตวรรษ 1420 เจ็นทิเลก็ไปทำงานที่ฟลอเรนซ์ ที่ไปเขียนงานชิ้นเอก “การชื่นชมของแมไจ” ที่เป็นฉากแท่นบูชาที่เขียนในปี ค.ศ. 1423 ในปัจจุบันภาพนี้ตั้งแสดงอยู่ที่หอศิลป์อุฟฟิซิ ภาพเขียนภาพนี้ถือกันว่าเป็นงานเขียนชิ้นเอกของงานเขียนแบบศิลปะกอธิคนานาชาติ
ในปี ค.ศ. 1425 เจ็นทิเลก็ย้ายจากฟลอเรนซ์ไปเซียนา และออร์วิเอโต (ที่ไปเขียนจิตรกรรมฝาผนัง “พระแม่มารีและพระบุตร” ภายในมหาวิหารออร์วิเอโต) ก่อนที่จะไปถึงกรุงโรม ในเซียนาเจ็นทิเลก็ทิ้งอิทธิพลอันสำคัญไว้กับสเตฟาโน ดิ จิโอวานนิ (Stefano di Giovanni) เจ็นทิเลเสียชีวิตในปี ค.ศ. 1427 ขณะที่ทำงานจิตรกรรมฝาผนัง (ถูกทำลาย) ในมหาวิหารเซนต์จอห์นแลเตอร์รัน
อันเดรอา เดลลา รอบเบีย
อันเดรอา เดลลา รอบเบีย () (24 ตุลาคม ค.ศ. 1435 - 4 สิงหาคม ค.ศ. 1525) เป็นประติมากรยุคฟื้นฟูศิลปวิทยาของคริสต์ศตวรรษที่ 15 และ 16 ผู้มีความเชี่ยวชาญทางสร้างงานเซรามิคเคลือบ
อันเดรอา เดลลา รอบเบียเกิดเมื่อวันที่ 24 ตุลาคม ค.ศ. 1435 ที่เมืองฟลอเรนซ์ในประเทศอิตาลี เป็นบุตรของมาร์โค เดลลา รอบเบีย และเป็นญาติของลูคา เดลลา รอบเบีย อันเดรอาเป็นประติมากรคนสำคัญของศิลปะการทำงานเซรามิคเคลือบ (Ceramic glaze) โรงทำเครื่องเคลือบทำกันต่อมาโดยจิโอวานนิ เดลลา รอบเบียลูกของอันเดรอา
งานของอันเดรอารวมทั้ง::
เอ็กซ์ตรีมรูลส์ (2009)
เอ็กซ์ตรีมรูลส์ (2009) (Extreme Rules 2009) เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 7 มิถุนายน ค.ศ. 2009 ณ นิวออร์ลีนส์แอรีนา ในนิวออร์ลีนส์ รัฐลุยเซียนา ซึ่งเป็นการจัดรายการในลำดับรายการวันไนท์สแตนด์ครั้งที่ 5 และเป็นครั้งแรกที่ได้เปลี่ยนมาใช้ชื่อ เอ็กซ์ตรีม รูลส์ โดยแสดงนักมวยปล้ำจากรอว์ สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการตามตาราง ซึ่งตามจริงมี 9 รายการ
ในศึก สแมคดาวน์ เมื่อ 2 สัปดาห์ก่อน คริส เจอริโค ได้ปลอมตัวเป็นคนแฟนคลับของเรย์ โดยเสื้อและหน้ากากของเรย์ และแอบลอบทำร้าย เรย์ มิสเตริโอ และ คริส เจอริโต พยายามจะถอดหน้ากาก เรย์ออก แต่ไม่สำเร็จ เพราะ เจฟฟ์ ฮาร์ดี ออกมาช่วยเรย์เอาไว้ได้ ในฝั่งของแรนดี ออร์ตัน
ซึ่งในศึกรอว์ ริก แฟลร์ ได้ออกมาท่า แรนดี ออร์ตัน ให้ไปเจอที่ลานจอดรถ และ แรนดี ออร์ตัน ได้รับคำท่า จากนั้น แรนดี ออร์ตันได้เดินตามหาริก แฟลร์ และ ถูก ริก แฟลร์ ดักลอบทำร้าย แรนดี ออร์ตัน ด้วยท่า Figure-4 leg lock แต่ถูกพวก เดอะเลกาซี (โคดี โรดส์ และ เท็ด ดิบิอาซี่) มาลอบทำร้าย ริก แฟลร์ และจับใส่กรงเหล็ก Steel cage และแรนดี ออร์ตัน บอกให้ โคดี โรดส์ และเท็ด ดิบิอาซี่ ออกล็อกกุญแจกรงเหล็กไว้ เหลือแต่ แรนดี ออร์ตัน กับ ริก แฟลร์ แต่ระหว่างนั้น บาทิสตา ได้ออกมาช่วย ริก แฟลร์ แต่ไม่สำเร็จ และ แรนดี ออร์ตัน ได้เตะจุดโทษใส่กะโหลก ของ ริก แฟลร์ จนบาทิสตา โมโห มาก ทำให้ต้องเจอกันในศึก เอ็กซ์ตรีมรูลส์ ในแมทช์กรงเหล็ก Steel cage เพื่อชิงแชมป์โลก WWE ในฝั่งของ จอห์น ซีนา ซึ่งมีเรื่องกับ บิ๊กโชว์ ตั้งแต่ศึก แบคแลช (2009) ซึ่งได้ชิงแชมป์โลกเฮฟวี่เวทกับ เอดจ์ ในรูปแบบการปล้ำ Last Man Standing Match ซึ่งใครล้มลงไปนอนกับพื้นแล้วถูกกรรมการนับ 10 ก็จะเป็นฝ่ายแพ้ไป ผลปรากฏว่า ซีนา ถูก บิ๊กโชว์ เล่นงานด้วยท่า โชคสแลม กับ ไฟสปอตไลท์ยักษ์ จน ซีนา สลบและแพ้หมดรูป ทำให้ ซีนา ต้องเสียแชมป์คืนให้กับ เอดจ์ ไปในที่สุดทำให้ ซีนา โมโห บิ๊กโชว์ มาก ทำให้ต้องเจอกันในศึก เอ็กซ์ตรีมรูลส์ ในแมทช์ทำให้ยอมแพ้
ในฝั่งของ ซีเอ็ม พังก์ ซึ่งในศึก สแมคดาวน์ เมื่อ 3 สัปดาห์ก่อน สามารถเอาชนะ คริส เจอริโค ได้สำเร็จแต่อูมาก้า ออกมาลอบทำร้าย ซีเอ็ม พังก์ ด้วยท่า Samoan Spike ทำให้ต้องเจอกันในศึก เอ็กซ์ตรีมรูลส์ ในแมทช์ซัวมวน สเตบ ส่วนด้านของ เจฟฟ์ ฮาร์ดี ซึ่งได้มีเรื่องกับ เอดจ์ ตั้งแต่การชิงแชมป์ ยาวนานมาก ทำให้ต้องเจอกันในศึก เอ็กซ์ตรีมรูลส์ ในแมทช์ไตบันได เพื่อชิงแชมป์โลกเฮฟวี่เวท
แคว้นบาซีลีคาตา
บาซีลีคาตา () เป็นหนึ่งในยี่สิบแคว้นของประเทศอิตาลี ตั้งอยู่ทางใต้ของประเทศ มีอาณาเขตติดต่อกับแคว้นคัมปาเนียทางทิศตะวันตก แคว้นปุลยาทางทิศเหนือและทิศตะวันออก และแคว้นคาลาเบรียทางทิศใต้ มีชายฝั่งจรดทะเลติร์เรเนียนซึ่งอยู่ระหว่างแคว้นคัมปาเนียทางทิศตะวันตกเฉียงเหนือกับแคว้นคาลาเบรียทางทิศตะวันออกเฉียงใต้ และอีกด้านหนึ่งของแคว้นมีชายฝั่งจรดอ่าวตารันโตในทะเลไอโอเนียนระหว่างแคว้นคาลาเบรียทางทิศตะวันตกเฉียงใต้กับแคว้นปุลยาทางทิศตะวันออกเฉียงเหนือ ถ้าเปรียบประเทศอิตาลีเป็นขา แคว้นบาซีลีคาตาจะเปรียบได้เป็นฝ่าเท้า รวมถึงแคว้นคาลาเบรียทำหน้าที่เป็นเท้าส่วนหน้า และแคว้นปุลยาเป็นส้นเท้า แคว้นนี้มีพื้นที่ครอบคลุม 9,995 ตารางกิโลเมตร และในปี พ.ศ. 2551 มีประชากรเกือบ 600,000 คน มีเมืองหลักชื่อ โปเตนซา และประกอบด้วย 2 จังหวัด คือ จังหวัดโปเตนซาและจังหวัดมาเตรา
มูนวอล์ก
มูนวอล์ก () หรือ แบ็กสไลด์ () เป็นท่าเต้นรำท่าหนึ่งที่ผู้เต้นแสดงอากัปกิริยาเหมือนกำลังเดินไปข้างหน้า แต่ความจริงแล้วกำลังเดินถอยไปข้างหลัง (ดูคล้ายกับกำลังเดินไปข้างหน้า บนพื้นสายพานที่กำลังหมุนไปอีกทางหนึ่ง) ท่าเต้นนี้ได้รับความนิยมหลังจากถูกนำมาใช้โดยไมเคิล แจ็กสัน ระหว่างการแสดงเพลง "บิลลี จีน" เมื่อวันที่ 25 มีนาคม ค.ศ. 1983 ออกอากาศสดทางโทรทัศน์ในงานฉลองครบรอบ 25 ปีของโมทาวน์ และในภาพยนตร์เรื่อง "Captain EO" ในปี 1986 และ "Moonwalker" ในปี 1988 ของแจ็กสัน ถือเป็นท่าเต้นประจำตัวของไมเคิล แจ็กสัน และเป็นท่าเต้นหนึ่งที่มีชื่อเสียงที่สุด
ท่าเต้น"มูนวอล์ก"นี้ เป็นชื่อที่ตั้งโดยสื่อมวลชน เดิมรู้จักกันในชื่อท่า "แบ็กสไลด์" ถูกเต้นโดยนักเต้นชาวแอฟริกันอเมริกันชื่อ บิลลี เบลี ในปี ค.ศ. 1943 ในภาพยนตร์เรื่อง "Cabin In the Sky" และมีการแสดงท่าทางคล้ายกันนี้ โดยนักแสดงละครใบ้ชาวฝรั่งเศสชื่อ มาร์เซล มาร์โซ ตั้งแต่ทศวรรษ 1940, แสดงโดยเจมส์ บราวน์ ในภาพยนตร์เรื่อง "The Blues Brothers" (1980) และนักเต้นชาวอเมริกันชื่อ เจฟฟรีย์ แดเนียล แห่งวง "Shalamar" ในปี 1982 ที่เป็นนักออกแบบท่าเต้นให้กับแจ็กสันในภาพยนตร์เรื่อง Moonwalker
อะพอสทรอฟี
อะพอสทรอฟี ( ' ) (; , "hē apóstrophos") เป็นเครื่องหมายวรรคตอนสากลอย่างหนึ่ง มีลักษณะเป็นขีดตั้งเล็ก ๆ เขียนอยู่เหนือและถัดจากอักษร หรือปรากฏคล้ายอัญประกาศเดี่ยว (ดูภาพทางขวา) ใช้มากในภาษาที่ใช้อักษรละติน แต่ไม่มีใช้ในภาษาไทย และบางครั้งก็ใช้เป็นเครื่องหมายเสริมสัทอักษร
ทริลเลอร์ (อัลบั้ม)
ทริลเลอร์ () เป็นผลงานสตูดิโออัลบั้มชุดที่ 6 ของนักร้องชาวอเมริกันไมเคิล แจ็กสัน ออกจำหน่ายเมื่อวันที่ 30 พฤศจิกายน พ.ศ. 2525 โดยค่ายอีพิก ถือเป็นอัลบั้มที่ประสบความสำเร็จทั้งทางด้านเสียงวิจารณ์และยอดขายกว่าอัลบั้ม "ออฟเดอะวอลล์" อัลบั้มก่อนหน้านี้ในปี พ.ศ. 2522 อัลบั้ม "ทริลเลอร์" มีองค์ประกอบแนวเพลงหลายแนวคล้ายกับอัลบั้ม "ออฟเดอะวอลล์" อาทิเพลงแนวฟังก์ ดิสโก้ ดนตรีโซล ซอฟต์ร็อก อาร์แอนด์บีและป็อป อย่างไรก็ตาม เนื้อเพลงจะค่อนข้างมืดหม่นกว่า และยังพูดการหวาดระแวงและสิ่งเหลือเชื่อทางธรรมชาติ มีการบันทึกเสียงระหว่างเดือนเมษายนและพฤศจิกายน พ.ศ. 2525 ที่เวสต์เลกเรคคอร์ดิงสตูดิโอในลอสแอนเจลิส รัฐแคลิฟอร์เนียด้วยต้นทุนในการผลิตกว่า 750,000 ดอลลาร์สหรัฐ และได้รับการสนับสนุนจากโปรดิวเซอร์ควินซี โจนส์ อัลบั้มนี้ได้จัดอันดับหนึ่งอยู่ในอันดับอัลบั้มเพลงทั่วโลกยอดขายสูงสุดตลอดกาล
ด้วไมเคิลเอง ประพันธ์เพลงทั้งหมด 4 เพลงจากเพลง 9 เพลงในอัลบั้ม หลังการออกจำหน่าย มีซิงเกิลแรกคือ "เดอะเกิร์ลอิสมายด์" มีนักวิจารณ์บางคนคิดว่า "ทริลเลอร์" จะไม่โด่งดังมาก จนกระทั่งการออกเผยแพร่เพลง "บิลลี จีน" เป็นซิงเกิลที่ 2 ทำให้อัลบั้มขึ้นอันดับ 1 มากมายหลายประเทศในขณะนั้น อัลบั้มขายได้หลายล้านชุดทั่วโลกในสัปดาห์เดียว แม้ผ่านไปหลายปี "ทริลเลอร์" ก็ยังคงเป็นอัลบั้มที่ขายดีที่สุดตลอดกาล โดยมียอดขายอยู่ระหว่างที่ 100-110 ล้านชุดทั่วโลก ในสหรัฐอเมริกาก็ถือเป็นอัลบั้มที่ขายดีที่สุดและได้กลายเป็นอัลบั้มแรกที่ได้รับการรับรางวัลทองคำขาว 32 ครั้ง อัลบั้มนี้ได้นำเพลงมาออกเผยแพร่เป็นซิงเกิลถึง 7 เพลงจาก 9 เพลง และทั้งหมดติด 1 ใน 10 อันดับของ "บิลบอร์ด" ฮอต 100 อัลบั้มนี้ทำลายสถิติรางวัลแกรมมี่ด้วยการคว้ารางวัลกว่า 8 รางวัลในงานประกาศผล ปี ค.ศ. 1984 โดยได้รับรางวัลจากประเภทแนวเพลงที่แตกต่างกัน 3 แนวคือ ป๊อป อาร์แอนด์บีและร็อก รวมถึงอัลบั้มยอดเยี่ยมแห่งปี
อัลบั้ม "ทริลเลอร์"ทำให้ฐานะของแจ็กสันเป็นที่โดดเด่นในฐานะป็อปสตาร์ และยังเป็นสิ่งที่ทำลายความเป็นคนขาว-คนดำออกไป ผ่านทางสถานีโทรทัศน์ช่องเอ็มทีวี และจากการที่เขาพบปะกับประธานาธิบดีโรนัลด์ เรแกน ณ ทำเนียบขาว อัลบั้มนี้ถือเป็นหนึ่งในอัลบั้มแรกๆ ที่มีการใช้มิวสิกวิดีโอในการประชาสัมพันธ์และประสบความสำเร็จอย่างมาก มิวสิกวิดีโอเพลง "ทริลเลอร์", "บิลลี จีน" และ "บีตอิต" ได้รับการเปิดบ่อยครั้งทางช่องเอ็มทีวี ต่อมาในปี พ.ศ. 2544 อัลบั้มนี้ได้นำมาออกจำหน่ายอีกครั้งโดยเพิ่มส่วนเสียงสัมภาษณ์ เดโม และเพิ่มเพลง "ซัมวันอินเดอะดาร์ก" ที่เป็นเพลงที่ได้รับรางวัลแกรมมี่จากภาพยนตร์เรื่อง "อี.ที. เพื่อนรัก" ในปี พ.ศ. 2551 อัลบั้มกลับมาวางขายในโอกาสครบรอบ 25 ปีของไมเคิลในชื่อ "ทริลเลอร์ 25" ประกอบด้วยเพลงรีมิกซ์ร่วมกับศิลปินร่วมสมัย, เพลงที่ไม่เคยออกจำหน่ายและดีวีดี
"ทริลเลอร์" ได้รับการจัดอันดับที่ 20 จากนิตยสาร "โรลลิงสโตน" ในการจัดอันดับ 500 อัลบั้มที่ยอดเยี่ยมที่สุดตลอดกาล ซึ่งจัดขึ้นในปี พ.ศ. 2546 และยังได้รับการจัดอันดับในสมาคมผู้ค้าแผ่นเสียงแห่งชาติ (National Association of Recording Merchandisers) ของสหรัฐอเมริกาในอันดับที่ 3 ในหัวข้อ "Definitive 200 Albums of All Time" นอกจากนี้อัลบั้ม "ทริลเลอร์" ยังได้รับการเก็บรักษา ณ หอสมุดรัฐสภาอเมริกัน ในฐานะเป็นความโดดเด่นทางวัฒนธรรม และมิวสิกวิดีโอเพลง "ทริลเลอร์" ยังได้รับการขึ้นทะเบียนภาพยนตร์อนุรักษ์ของคณะกรรมการแห่งชาติในฐานะ วัฒนธรรมภาพยนต์ที่สำคัญในประวัติศาสตร์
แม็กกี้
แม็กกี้ เป็นตราสินค้าของ เนสท์เล่ สำหรับผลิตภัณฑ์สำเร็จรูป ซุป, น้ำซุปสำหรับปรุงอาหาร, ซุปก้อน, ซอสมะเขือเทศ, ซอส, เครื่องปรุงรส และ บะหมี่กึ่งสำเร็จรูปบริษัทได้ก่อนตั้งขึ้นในปี 1872 ประเทศสวิตเซอร์แลนด์ เมื่อ จูเลียส แม็กกี ได้ครอบครองกังหันลมของพ่อของเขา บริษัทได้กลายเป็นต้นแบบของอุตสาหกรรมผลิตภัณฑ์อาหารอย่างรวดเร็ว โดยมีเป้าหมายเพื่อพัฒนาส่วนผสมในการปรุงอาหารของแม่ครัว และเป็นบริษัทแรกที่ได้นำอาหารที่มีโปรตีนจากถั่วเข้ามาในตลาดซึ่งต่อมาได้มีผลิตภัณฑ์ประเภทซุปสำเร็จรูปที่มีพื้นฐานจากอาหารที่ำทำจากถั่วออกมาในปี 1886 ต่อมาในปี 1897, จูเลียส แม้กกี ได้ก่อตั้งบริษัท Maggi GmbH ในเมือง ซิงเงิน ประเทศเยอรมัน และบริษัทดังกล่าวก็ยังคงอยู่ถึงปัจจุบัน
ในภาคพื้นยุโรปที่ครอบคลุมประเทศที่ใช้ภาษาเยอรมันและเนเธอร์แลนด์, เช็กเกีย, สโลวีเนีย, โปแลนด์ และฝรั่งเศส "Maggi" ยังเป็นคำพ้องของแบรนด์ "Maggi-Würze"" (ซอสปรุงรส Maggi), ซอสสีดำที่มีลักษณะคล้ายกับซอสถั่วเหลืองของเอเชียตะวันออกมาก ๆ ต่างกันเพียงที่มันไม่ได้ทำจากถั่วเหลือง ผลิตภัณฑ์นี้ได้ถูกวางขายในปี 1886 โดยวางเป้าหมายให้ใช้แทน meat extract แต่มีราคาถูกกว่า และตั้งแต่นั้นมาผลิตภัณฑ์นี้ก็เป็นที่รู้จักกันดีว่าต้องเป็นส่วนหนึ่งที่ขาดไม่ได้ในครัวทั่ว ๆ ไปในสวิตเซอร์แลนด์, ออสเตรีย และโดยเฉพาะอย่างยิ่งใน เยอรมนี
ซุปก้อน หรือ 'Maggi cube' ได้ถูกแนะนำในปี 1908 ซึ่งเป็นอีกผลิตภัณฑ์ที่ใช้แทนเนื้อ (เนื้อหมู, เนื้อวัวและเนื้อไก่) และเนื่องจากไก่และเนื้อวัวนั้นเป็นส่วนประสมของอาหารหลักในหลาย ๆ ประเทศ ทำให้ผลิตภัณฑ์ของบริษัทมีตลาดอยู่ทั่วโลก
ปัจจุบัน Maggi นั้นเป็นที่รู้จักอย่างแพร่หลายในนิวซีแลนด์, ออสเตรเลีย, ปากีสถาน, อินเดีย, ไนจีเรีย, มาเลเซีย, ฟิลิปปินส์, และ สิงค์โปร์ ในนามของบะหมี่กึ่งสำเร็จรูป Maggi noodles
ในแอฟริกาตะวันตก ซุปก้อน Maggi ถูกใช้เป็นส่วนหนึ่งของเครื่องปรุงในอาหารพื้นเมือง และในประเทศแถมลาตินอเมริกาผลิตภัณฑ์ของ Maggi โดยเฉพาะอย่างยิ่งซุปก้อนก็มีขายทั่วไป โดยมีการทำหีบห่อใหม่ให้สอดคล้องกับภูมิภาคนั้น ๆ ในภาษาเยอรมัน ดัตช์ และเดนมาร์ก lovage ได้กลายมาเป็นที่รู้จักในชื่อ "Maggi herb" (Ger. "Maggikraut", Du. "maggikruid" or Da. "maggiurt") เพราะรสชาตินั้นเหมือนกับซอส Maggi
ในสิงค์โปร์และมาเลเซีย Maggi มีความหมายเดียวกับ Maggi Mee ซึ่งก็คือบะหมี่กึ่งสำเร็จรูปแบบด่วนที่ปรุงได้ภายใน 2 นาที ซึ่งบะหมี่แบบนี้มีหลายรส และมีซอสพริกของ Maggi
ในฟิลิปปินส์ คำว่า "Maggi" หรือ "Savor" จะมีความหมายเดียวกับซอสปรุงรสที่มีสีดำ และซอสชนิดนี้ก็เป็นที่นิยมมาก ๆ ในการใช้ปรุงรสอาหาร
ในประเทศไทย คำว่า "แม็กกี้" จะมีความหมายครอบคลุมถึงซอสปรุงรสสีดำ ที่นิยมใช้ปรุงรสไข่ดาว
จาราวา
จาราวา(Jarawa) เป็นชนเผ่าที่อาศัยอยู่ในหมู่เกาะอันดามัน ในเขตปกครองของอินเดียซึ่งยังใช้ชีวิตล้าหลัง มีลักษณะผิวดำผมหยิกคล้ายกับชาวซาไก
ดับเบิลยูดับเบิลยูอี ยูไนเต็ดสเตทส์แชมเปียนชิป
ดับเบิลยูดับเบิลยูอี ยูไนเต็ดสเตทส์แชมเปียนชิป (WWE United States Championship) หรือ แชมป์ยูเอส (US Champion) เป็นตำแหน่งผู้ชนะเลิศของดับเบิลยูดับเบิลยูอี ก่อตั้งขึ้นเมื่อวันที่ 1 มกราคม ค.ศ. 1975
ในปี 2015 WWE ได้ประกาศให้แชมป์ยูเอสเป็นหนึ่งใน แกรนด์ สแลม แชมเปี้ยนชิพ ของ WWE
ในรอว์ เมื่อวันที่ 3 สิงหาคม 2015 เซท โรลลินส์ แชมป์ WWE World Heavyweight ได้ออกมาท้า จอห์น ซีนา แชมป์ WWE United States คนปัจจุบันให้มาเจอกันในซัมเมอร์สแลม (2015) เพื่อการครองแชมป์ทั้งสองเส้นซึ่งซีนาก็ตอบตกลง และเซท โรลลินส์เป็นฝ่ายชนะคว้าแชมป์ทั้งสองเส้นไปครอง
แชมป์ยูเอสเริ่มเป็นแชมป์ระดับภูมิภาคที่เรียกว่า United States Heavyweight Championship จากการก่อตั้งขี้นโดยสมาคม ไมด์-แอตแลนติก แชมเปียนชิป เรสต์ลิง (MACW) ที่ดำเนินการโดย Jim Crockett Jr. ในวันที่ 1 มกราคม 1975 โดย ฮาร์ลีย์ เรซ เป็นแชมป์คนแรกในประวัติศาสตร์ ต่อมาชื่อแชมป์ได้ถูกแทนที่อย่างรวดเร็วเป็น เอ็นดับเบิลยูเอ ไมด์-แอตแลนติก เวิลด์เฮฟวี่เวท แชมเปียนชิป เป็นเข็มขัดแชมป์เดี่ยวชั้นนำในสมาคม ในขณะที่สมาคม เนชันนัลเรสต์ลิงอัลไลแอนซ์ ได้รับการยอมรับเพียงหนึ่งเดียวคือ เอ็นดับเบิลยูเอ เวิลด์เฮฟวี่เวท แชมเปียนชิป
As of 30, 2022.ถึง 30, 2022.
แบด (อัลบั้ม)
แบด () เป็นผลงานสตูดิโออัลบั้มชุดที่ 7 ของนักร้องชาวอเมริกัน ไมเคิล แจ็กสัน ออกวางขายเมื่อวันที่ 31 สิงหาคม ค.ศ. 1987 โดยค่ายเอพิก/ซีบีเอส เป็นผลงานในรอบเกือบ 5 ปี หลังจากออกผลงานชุดที่ 6 หลังจากวางขายแล้ว 20 ปี อัลบั้มนี้มียอดขายรวมมากกว่า 32 ล้านชุดทั่วโลก และมียอดจำหน่ายในสหรัฐอเมริกา 9 ล้านชุด "แบด" ถือเป็นอัลบั้มแรกและอัลบั้มเดียวที่มีซิงเกิ้ลบนชาร์ตบิลบอร์ดฮ็อต 100 จำนวนถึง 5 เพลง อัลบั้มนี้ได้จัดอันดับอยู่ในอัลบั้มเพลงทั่วโลกยอดขายสูงสุดตลอดกาล
"แบด" ได้รับการบันทึกเสียงช่วงครึ่งปีแรกใน ค.ศ 1987 ธีมแนวเพลงของอัลบั้มกล่าวถึง ความรู้สึกหวาดระแวง ความเอนเอียงของสื่อ เชื้อชาติ ความโรแมนติก การพัฒนาตนเองและ สันติภาพของโลก อัลบั้มนี้ได้รับการยอมรับอย่างกว้างขวางในการสานต่อฐานะของแจ็กสันให้เป็นที่โดดเด่น เช่นเดียวกับการเสริมสร้างภาพลักษณ์ของเขาในฐานะศิลปินเดี่ยว 9 ใน 11 เพลง ถูกปล่อยเป็นซิงเกิล และยังได้รับการเปิดตัวนอกสหรัฐอเมริกาและแคนาดา โดย 5 เพลงจากซิงเกิลที่ถูกปล่อยนี้ ติดอัน 1 บนชาร์ตบิลบอร์ดฮ็อต 100 ในขณะที่ 6 เพลงก็ยังติดชาร์ตบนท๊อป 10 และมี 7 เพลงติดท๊อป 20 อัลบั้ม แบด ขึ้นอันดับ 1 ถึง 13 ประเทศ และขึ้นถึงท๊อป 20 ในประเทศอื่นๆ
อัลบั้มนี้ยังเห็นถึงอิสระมากขึ้นกว่าอัลบั้มสองชุดก่อนที่เขาทำมา คือ "Off the Wall" และชุด "Thriller" โดยเขามีส่วนร่วมเขียนอัลบั้มชุด "แบด" ถึง 9 เพลงจากทั้งหมด 11 เพลง และเป็นโปรดิวเซอร์ร่วม อัลบั้มประสบความสำเร็จในช่วงปลายทศวรรษ 1980 ได้รับ 2 รางวัลแกรมมี่ โดยรับ 1 รางวัลในสาขามิวสิกวิดีโอยอดเยี่ยม สำหรับเพลง "Leave Me Alone" และ Best Engineered Album - Non Classical โดย Bruce Swedien & Humberto Gatica "แบด" ติดอันดับ 24 ในการจัดอันดับ 100 อันดับอัลบั้มยอดเยี่ยมตลอดกาลของคนรุ่นเอ็มทีวี ทางช่องวีเอชวัน ยังติดอันดับ 202 ของนิตยสารโรลลิงสโตน ในการจัดอันดับ 500 อัลบั้มยอดเยี่ยมที่สุดตลอดกาล
อลิศ คริสตัน
อลิศ คริสตัน นักแสดง และนักร้องสาวมาดทอมบอย ในสังกัดนิธิทัศน์ โปรโมชั่น โดยเธอมีชื่อจริงว่า "ลิลิต พินดัม"
อลิศ คริสตันโด่งดังจากการเป็นนางแบบ และนักแสดงมาก่อน เคยได้รับการเสนอชื่อเข้าชิงรางวัลตุ๊กตาทอง สาขานักแสดงประกอบหญิงยอดเยี่ยม ในปี พ.ศ. 2524 จากเรื่อง "แม้เลือกเกิดได้" ผลงานที่มีชื่อเสียง คือเรื่อง "นางสิงห์แก้มแดง" ในปี พ.ศ. 2526 ที่ประกบคู่กับจารุณี สุขสวัสดิ์ และสรพงศ์ ชาตรี และยังได้แสดงละครโทรทัศน์เรื่อง "ละครคน" คู่กับ ฉัตรชัย เปล่งพานิช ในปี พ.ศ. 2530 จากนั้นได้เซ็นสัญญาเป็นนักร้องในสังกัดนิธิทัศน์ โปรโมชั่น ออกอัลบั้มแรกในปีพ.ศ. 2531 ใช้ชื่อว่า "บอกมาเลยนะ" นำเสนอในภาพลักษณ์ของสาวห้าว ทอมบอย ซึ่งประสบความสำเร็จอย่างมาก และผลิตผลงานอัลบั้มชุดที่ 2 ในปีถัดมา(พ.ศ. 2532) ชื่อว่า "หุ่นไล่กา" มีเพลงดังคือ "หุ่นไล่กา" จนได้รับรางวัลสีสันอะวอร์ดส์ ครั้งที่ 2 สาขาศิลปินหญิงยอดเยี่ยม หลังจากนั้นได้ออกอัลบั้มชุดสุดท้ายในปี พ.ศ. 2535 ชื่อชุด "ท้าทาย"
หลังจากอัลบั้มที่สาม เธอก็หมดสัญญากับนิธิทัศน์ และออกไปจากวงการเป็นเวลาสิบกว่าปี และกลับมามีผลงานแสดงละครหลายเรื่อง เช่น กระต่ายในเงาจันทร์, นางโชว์ ฯลฯ
ทริปโตเฟน
ทริปโตเฟน (Tryptophan;ย่อ Trp หรือ W) เป็นหนึ่งใน 8 กรดอะมิโนที่จำเป็นในความต้องการของมนุษย์ มันถูกเข้ารหัสในรหัสทางพันธุกรรมพื้นฐานเป็นโคดอน "UGG" เพียงแค่ L-สเตอริโอไอโซเมอร์ของทริปโตเฟนเท่านั้นถูกใช้ในสเกลอโรโปรตีนหรือโปรตีนเอนไซม์ แต่ D-สเตอริโอไอโซเมอร์บางครั้งพบในเพปไทด์ที่ถูกสร้างขึ้นตามธรรมชาติ (ตัวอย่าง คอนทริปเฟนเพปไทด์พิษทะเล) ลักษณะโครงสร้างเด่นของทริปโตเฟนคือบรรจุด้วยหมู่ฟังก์ชันอินโดล
เดนเจอรัส (อัลบั้ม)
เดนเจอรัส () เป็นผลงานสตูดิโออัลบั้มชุดที่ 8 ของนักร้องชาวอเมริกัน ไมเคิล แจ็กสัน ออกวางขายเมื่อวันที่ 26 พฤศจิกายน ค.ศ. 1991 ถือเป็นอัลบั้มที่สองใปประวัติศาสตร์นิตยสารบิลบอร์ดที่เข้าชาร์ทสัปดาห์แรกที่อันดับ 1 บนบิลบอร์ด 200 และอันดับ 1 ต่อเนื่องนาน 4 สัปดาห์ เมื่อผ่านไป 17 ปี อัลบั้มมียอดขายกว่า 32 ล้านชุดทั่วโลก กับยอดขาย 7 ล้านชุดเฉพาะในสหรัฐอเมริกา และเป็นหนึ่งในอัลบั้มเพลงทั่วโลกที่มียอดขายสูงสุดตลอดกาล อัลบั้มมี 4 ซิงเกิล ติดท๊อป 10 บนชาร์ตฮอต 100 ประกอบด้วยเพลงอันดับหนึ่งอย่าง "Black or White" อัลบั้มมีองค์ประกอบของเพลง อาร์แอนด์บี , ป็อป และร็อค ในขณะที่มีการผสมผสานเข้าด้วยกันกับแนวดนตรีที่แปลกใหม่ นิวแจ็กสวิง
อัลบั้มนี้ใช้เวลานับปีในการผลิต เนื้อหาของเพลงในอัลบั้มกล่าวถึง การร่วมเป็นหนึ่งเดียวกันของหลากหลายเชื้อชาติ ความยากไร้ เรื่องราวโรแมนติก ความเป็นอยู่ของเด็กๆและโลก และการพัฒนาตนเอง มี 9 ซิงเกิลถูกปล่อยจากอัลบั้ม ระหว่างเดือน พฤศจิกายน ค.ศ 1991 ถึง ธันวาคม ค.ศ 1993 มี 7 ซิงเกิลในสหรัฐอเมริกาและ 2 ซิงเกิลนอกสหรัฐอเมริกา โดย 2 ซิงเกิลที่ได้รับการปล่อยนอกสหรัฐอเมริกาล้วนประสบความสำเร็จ "เดนเจอรัส" เปิดตัวขึ้นสูงสุดอันดับ 1 ในสหรัฐอเมริกา ขึ้นถึงอันดับ 1 ใน 9 ประเทศ และติดท๊อป10 ใน 4 ประเทศภูมิภาคอื่นๆ
"เดนเจอรัส" เป็นอัลบั้มแรกของแจ็กสันที่เขามีบทบาทในการเป็นโปรดิวเซอร์อย่างเต็มตัว และการมีส่วนร่วมจากเพื่อนของเขา บิลล์ บอททรีลล และ เท็ดดี ไรลีย์ โดยแจ็กสันได้รับเครดิตในการเขียนเพลงจากอัลบั้มเกือบทั้งหมด อัลบั้ม"เดนเจอรัส" ได้รับรางวัลแกรมมี่ในสาขา Best Engineered Album นอกจากประสบความสำเร็จด้านยอดขายแล้ว "เดนเจอรัส" ยังได้เสียงตอบรับและคำวิจารณ์ที่ดีจากนักวิจารณ์ร่วมสมัย และได้รับการจดทะเบียนเป็นอัลบั้มเพลงแนวนิวแจ็กสวิงที่ประสบความสำเร็จที่สุดตลอดกาล
สงครามครูเสดตอนเหนือ
สงครามครูเสดตอนเหนือ () เป็นสงครามที่เกิดขึ้นโดย กษัตริย์เดนมาร์ก สวีเดน รวมถึงภาคีลิวอเนียน และคณะอัศวินทิวทัน ซึ่งร่วมกับเหล่าพันธมิตรต่อต้านชาวลัทธิเพกัน รอบ ๆ ดินแดนยุโรปภาคเหนือ ชายฝั่งตะวันออก และทางตอนใต้ของทะเลบอลติก สงครามครูเสดตอนเหนือนี้อาจรวมไปถึงการรบของสวิดิช และเยอรมันคาทอลิก ที่ต่อสู้กับชาวรัสเซีย ที่นับถือศาสนาคริสต์นิกายอีสเติร์นออร์โธด็อกซ์ หลายสงครามนี้ถูกเรียกว่าเป็นครูเสดในยุคกลาง
ส่วนสงครามนอกเหนือจากนั้นซึ่งรวมไปถึงส่วนใหญ่ของสวิดิชครูเสด จะถูกเรียกรวมให้เป็นครูเสด โดยนักประวัติศาสตร์หัวชาตินิยม ในคริสต์ศตวรรษที่ 19 โลกบอลติกตะวันออกนั้น ถูกแปลงให้เป็นพื้นที่ทางการทหารที่มุ่งพิชิตพวกแรก ๆ คือ พวกลิวอเนียน พวกเอสโทเนียน หลังจากนั้น ก็เป็น ชาวเซมิกัลป์เลียน คูโรเนียน และชาวปรัสเซียนที่ได้รับความพ่ายแพ้ ถูกเข้ายึด แม้กระทั่งทำลายล้าง โดยกลุ่มชาวเดนมาร์ก เยอรมัน และสวีเดน
สงครามครูเสดภาคเหนือนี้ มีจุดเริ่มต้นอย่างเป็นทางการ มาจากการออกคำสั่งของสมเด็จพระสันตะปาปาเซเลสทีนที่ 3 ในปี ค.ศ. 1193 ซึ่งในความเป็นจริงแล้วครูเสดภาคเหนือนี้ได้เริ่มมาตั้งแต่ก่อนหน้านี้ คือตั้งแต่ที่อาณาจักรสแกนดิเนเวีย และจักรวรรดิโรมันอันศักดิ์สิทธิ์ ได้ดำเนินการปราบปรามชาวลัทธิเพกันในดินแดนใกล้เคียง
การสู้รบกันระหว่างชาวบอลติก ฟินน์ ชาวบัลท์ และชาวสลาฟ ซึ่งอาศัยอยู่รอบๆ ชายฝั่งบอลติก กับเพื่อนบ้านชาวแซกซอน และชาวเดน ที่อาศัยอยู่ทางเหนือ และใต้ ด้วยกันมาหลายศตวรรษตั้งแต่ก่อนเกิดสงครามครูเสด หลายสงครามที่เกิดขึ้นในแถบบอลติกก่อนหน้านี้ มีเหตุส่วนใหญ่มาจากความพยายามที่จะทำลายเมือง และเส้นทางการค้าขายทางทะเล รวมถึงความได้เปรียบทางด้านเศรษฐกิจ และสงครามครูเสดก็ได้ดำเนินการสู้รบไปตามแบบแผนนี้ แม้ว่าจะถูกริเริ่มโดยพระสันตะปาปา และกลุ่มพระติดอาวุธก็ตาม
สมูทคริมินัล
สมูท คริมินัล (Smooth Criminal) เป็นเพลงของนักร้องชาวอเมริกันไมเคิล แจ็กสัน จากอัลบั้มที่แปด "Bad" ออกวางจำหน่ายในปี ค.ศ. 1987 และเป็นเพลงที่เจ็ดในอัลบั้ม ออกอากาศครั้งแรกทางโทรทัศน์เป็นวิดีโอในช่วงต้นเดือนตุลาคม ค.ศ 1988 ได้รับปล่อยเป็นซิงเกิลเมื่อวันที่ 21 ตุลาคม ค.ศ. 1988 ขึ้นถึงอันดับ 7 ในสหรัฐอเมริกา และอันดับ 8 ในประเทศอังกฤษ เพลงนี้ถือเป็นหนึ่งในเพลงประจำตัวของแจ็กสันและได้ปรากฏอยู่ในอัลบั้มรวมฮิตที่ยิ่งใหญ่ที่สุดของเขาหลายเพลง
แต่งโดยไมเคิล แจ็กสัน ดนตรีเพลงประกอบไปด้วยจังหวะเร็วที่เชื่อมต่อกับเนื้อเพลงเกี่ยวกับหญิงสาวชื่อ "แอนนี" ที่ถูกผู้ชายบุกเข้าไปทำร้ายในห้องพัก
เพลงนี้เริ่มแต่งในปี 1985 และบันทึกต้นฉบับเดโมครั้งแรกในชื่อ "Al Capone" มีเนื้อหาเกี่ยวกับอัล คาโปน และแก๊งอาชญากรรมในสหรัฐในช่วงทศวรรษ 1930 และได้รับการปรับปรุงใหม่ พร้อมกับเปลี่ยนชื่อเป็น "Smooth Criminal" เพลงนี้เกือบไม่ได้ถูกบรรจุรวมอยู่ในอัลบั้ม Bad แต่แจ็กสันเปลี่ยนใจบรรจุเพลงนี้เพิ่มในภายหลัง เพลงนี้ยังทำหน้าที่เป็นบทเพลงประกอบหลักในภาพยนตร์ Moonwalker ของปี ค.ศ 1988 ของแจ็กสัน และเป็นบทเพลงประกอบฉากในส่วนของวิดีโอเกม "Michael Jackson's Moonwalker"
มิวสิกวิดีโอของเพลงนี้ ปรากฏครั้งแรกในภาพยนตร์ "Moonwalker" (1988) มีฉากหลังเป็นไนท์คลับของสหรัฐอเมริกาในยุค 1930 มีฉากเต้นที่โด่งดัง คือ ไมเคิล แจ็กสันและนักเต้นคนอื่น เต้นด้วยท่า "anti-gravity lean" (หรือ ท่าต้านแรงโน้มถ่วง) นักเต้นทั้งหมดต่างโน้มตัวไปข้างหน้า ประมาณ 45 องศา ซึ่งเป็นไปไม่ได้ตามหลักฟิสิกส์ เนื่องจากจุดศูนย์ถ่วงของร่างกายจะอยู่นอกเท้า การถ่ายทำฉากนี้ต้องใช้เทคนิคพิเศษช่วย โดยใช้หมุดยึดไว้กับพื้น
โดยนักแสดงจะนำเท้าเข้าไปเกี่ยวกับอุปกรณ์เพื่อยึดตัวนักแสดงไว้กับพื้นไม่ให้ล้ม
การแสดงท่านี้ในการแสดงคอนเสิร์ต กลับประสบปัญหามากกว่า เพราะหากใช้ลวดสลิงจะทำให้การแสดงไม่แนบเนียน แจ็กสันแก้ปัญหานี้โดยออกแบบรองเท้าพิเศษที่มีปลอกพยุงข้อเท้า และมีกลไกซ่อนอยู่ใต้เวที เมื่อถึงจังหวะที่ต้องแสดงท่านี้ กลไกจะยืดหมุดขึ้นมาจากพื้นเวทีเล็กน้อย สำหรับยึดกับส้นรองเท้าและรั้งน้ำหนักตัวนักเต้นไว้ โดยเมื่อจบท่านี้ นักเต้นสามารถปลดหมุดยึดนั้นได้โดยการขยับข้อเท้าเพียงเล็กน้อย และเต้นท่าอื่นต่อ ในขณะเดียวกันกลไกก็หดเก็บหมุดยึดนั้นให้ราบเสมอพื้นเวทีเหมือนเดิม
ไมเคิล แจ็กสันได้จดสิทธิบัตรสำหรับอุปกรณ์ที่ใช้การแสดงนี้ในปี ค.ศ. 1993
ออฟเดอะวอลล์ (อัลบั้ม)
ออฟเดอะวอลล์ () เป็นผลงานสตูดิโออัลบั้มชุดที่ 5 ของนักร้องชาวอเมริกัน ไมเคิล แจ็กสัน เป็นผลงานอัลบั้มเปิดตัวของเขากับสังกัดค่ายเพลงอีพิกเรคคอร์ด ออกวางขายเมื่อวันที่ 10 สิงหาคม ค.ศ. 1979 อัลบั้มนี้เป็นผลสืบเนื่องมาจากผลงานการแสดงภาพยนตร์ของเขาเรื่อง "The Wiz" ที่ได้รับกระแสตอบรับที่ดี ขณะที่ทำงานด้วยกันในโครงการภาพยนตร์นี้ แจ็กสันและควินซี โจนส์ ก็รู้จักกัน และโจนส์ก็เห็นด้วยว่าอยากจะทำงานด้วยกันกับแจ็กสันในผลงานอัลบั้มเพลงการบันทึกเสียงทำในระหว่างเดือนธันวาคม ค.ศ. 1978 และมิถุนายน ค.ศ. 1979 ที่อัลเลนเซนซ์ เวสต์เลกเรคอร์ดดิงสตูดิโอ และเชโรกีสตูดิโอ ในลอสแอนเจลิส รัฐแคลิฟอร์เนีย แจ็กสันทำงานร่วมกับนักเขียนเพลงและนักร้องหลายคน อย่างพอล แม็กคาร์ตนีย์ สตีวี วันเดอร์ และร็อด เทมเพอร์ตัน อัลบั้มนี้ มี 5 เพลงถูกทำเป็นซิงเกิล และ 3 เพลง ได้รับการปล่อยตัวมิวสิกวีดีโอ แจ็กสันเขียน 3 เพลงของตัวเอง หนึ่งในนั้นประกอบด้วยซิงเกิลอันดับ 1 "Don't Stop 'til You Get Enough" ซึ่งเป็นซิงเกิลเปิดตัวเพลงแรกภายใต้สังกัดอีพิกเรคคอร์ด และได้รับรางวัลแกรมมี่
ผลงานชุดนี้แตกต่างจากผลงานก่อนที่เขาทำงานร่วมกับโมทาวน์ โดยรูปแบบที่กลั่นกรองออกมานั้น เกี่ยวข้องกับการหลีกหนี ปลดปล่อย ความเหงาและโรแมนติก นักวิจารณ์หลายคนตั้งข้อสังเกตว่า งานนี้เป็นแนวเพลงฟังก์ ดิสโก้ ดนตรีโซล ซอฟต์ร็อก แจ๊ส และบัลลาดป็อป แจ็กสันได้เสียงวิจารณ์ที่ดีในเรื่องการร้องในอัลบั้มนี้ และยังเพิ่มเสียงตอบรับที่ดีด้วยการได้รับรางวัลแกรมมี่ครั้งแรกของเขา ตั้งแต่มีผลงานมาในยุคทศวรรษ 1970 กับผลงาน "ออฟเดอะวอลล์" นี้ แจ็กสันกลายเป็นศิลปินเดี่ยวคนแรกที่มี 4 ซิงเกิ้ลจากอัลบั้มเดียวกัน ติดท็อป 10 บนบิลบอร์ดฮ็อต 100 อัลบั้มประสบความสำเร็จด้านยอดขายอย่างมาก ปัจจุบันมียอดขายระดับ 8 แผ่นเสียงทองคำขาวในสหรัฐอเมริกา ขายได้มากกว่า 20 ล้านชุดทั่วโลก และได้จัดอันดับอยู่ในอัลบั้มเพลงทั่วโลกที่มียอดขายสูงสุดตลอดกาล
อัลบั้มนำกลับนำมาขายใหม่ใสรูปแบบรีอิชชู สเปเชียลเอดิชัน เมื่อ 16 ตุลาคม ค.ศ. 2001 โดยค่ายโซนี ในปี 2003 อัลบั้มนี้ติดอันดับ 68 ของนิตยสารโรลลิงสโตนในหัวข้อ 500 อันดับอัลบั้มยอดเยี่ยมที่สุดตลอดกาล The National Association of Recording Merchandisers ยังจัดอันดับ อยู่ที่อันดับ 80 ในหัวข้อ Definitive 200 Albums of All Time ในปี 2008 อัลบั้มนี้ยังได้รับบันจุชื่ออยู่ในแกรมมี่ฮอลออฟเฟม และได้รับการนำกลับมาขายใหม่ในวันที่ 26 กุมภาพันธ์ ค.ศ 2016 ออลมิวสิก ยังให้ความคิดเห็นยกย่องอัลบั้มนี้สำหรับบทบาทในศตวรรษที่ 21 อีกด้วย
อัลบั้ม กับมาวางจําหน่ายอีกครั้ง ในวันที่ 26 กุมภาพันธ์
ในปี 2016 เป็น รูปแบบ ป็อปอัฟอัลบั้ม
ธงชัย ประสงค์สันติ
ธงชัย ประสงค์สันติ เป็น นักร้อง, นักแสดง, พิธีกร และ ผู้กำกับละครโทรทัศน์ ชาวจังหวัดนครราชสีมา
ธงชัย จบการศึกษาระดับมัธยมศึกษาจากโรงเรียนบุญวัฒนา เริ่มต้นก่อตั้งวงศิลสามโทน ยังมีผลงานครั้งแรกเป็นตัวประกอบหลังจากนั้นจึงเริ่มขยับมาเป็นนักแสดงหลัก มีชื่อเสียงโด่งดังขึ้นมาจากบท ไอ้ใบ คู่กัดกับ ไอ้ซ่า (กฤษณ์ ศุกระมงคล) จาก กลิ่นสีและกาวแป้ง ทั้ง 2 ภาค หลังจากนั้นก็โด่งดังต่อเนื่องจากภาพยนตร์ชุด บ้านผีปอบ ต่อมาได้รับการชักชวนจาก ประภาส ชลศรานนท์ แห่ง คีตา เรคคอร์ดสให้มาออกอัลบั้มเพลงในนาม สามโทน พอยุติวงสามโทนแล้วก็รับงานแสดงต่อมาเรื่อย ๆ เป็นนักแสดง, ผู้กำกับฯ พิธีกร และในปัจจุบันเป็น ผู้บริหารบริษัท พอดีคำ จำกัด
ชีวิตส่วนตัว สมรสกับ มณีรัตน์ ประสงค์สันติ (มณีรัตน์ วัยวุฒิ) มีบุตรธิดา 3 คน
ธงชัย ประสงค์สันติ (ธง สามโทน) เคยออกอัลบั้มของตนเองหนึ่งชุด คือ "อ๋อเหรอ" สังกัดไนท์สปอต แต่ไม่ประสบความสำเร็จ ก่อนจะเข้ามาเป็นสมาชิก นักร้อง คนหนึ่งในวง สามโทน ออกอัลบั้มร่วมกับสมาชิกคนอื่นในวงทุกอัลบั้ม
ลายใบอะแคนทัส
ลายใบอะแคนทัส () เป็นลวดลายการตกแต่งทางศิลปะที่เป็นมักจะเห็นกันเสมอที่เป็นการตกแต่งด้วยใบไม้ ในงานสถาปัตยกรรมจะเป็นประติมากรรมที่แกะหินหรือไม้ออกมาเป็นใบไม้ตามลักษณะของใบอะแคนทัสจากบริเวณเมดิเตอร์เรเนียนที่มีลักษณะคล้ายใบทิสเซิล, ต้นฝิ่น หรือพาร์สลีย์
ลายอะแคนทัสเป็นลายที่พบเสมอในการแกะหัวเสาแบบคอรินเทียนและแบบผสม (Composite order) และใช้ในการตกแต่งเป็นบัวนูน (frieze) รอบตอนบนของสิ่งก่อสร้างเป็นต้น กรีกโบราณเป็นชนกลุ่มแรกที่ใช้ลายใบอะแคนทัสในการตกแต่งและมาวิวัฒนาการให้วิจิตรขึ้นโดยการม้วนปลายใบโดยโรมัน ลายนี้ก็ยังคงนิยมใช้กันต่อมาถึงสมัยไบแซนไทน์, โรมาเนสก์ และกอทิก และมาจนกระทั่งถึงทุกวันนี้
ลายอะแคนทัสใช้ในการตกแต่งทั้งภายในและภายนอกอาคาร ภายในอาคารก็ใช้ตกแต่งเป็นบัวประกบ (crown molding) ที่ใช้ในตกแต่งส่วนบนเช่นตอนบนของหัวเสาอิงหรือตอนบนของตู้ นอกจากนั้นก็ยังใช้ในงานศิลปะของยุคกลางและสมัยฟื้นฟูศิลปวิทยาโดยเฉพาะในงานประติมากรรม งานแกะสลักไม้ และงานบัวนูน
ความสัมพันธ์ระหว่างใบอะแคนทัสที่เป็นเครื่องตกแต่งกับใบอะแคนทัสที่เป็นพันธุ์ไม้เป็นเรื่องที่โต้แย้งกันมานาน นักประวัติศาสตร์ศิลปะอาโลอิส รีเกิล (Alois Riegl) โต้ไว้ในหนังสือ "Stilfragen" ว่าอะแคนทัสที่เป็นเครื่องตกแต่งที่วิวัฒนาการมาจากลายใบปาล์ม (palmette) และมาละม้ายใบอะแคนทัส (Acanthus spinosus) เอาทีหลัง
บิลลี จีน
บิลลี จีน () เป็นเพลงแดนซ์-ป็อป อาร์แอนด์บีโดยไมเคิล แจ็กสัน เพลงนี้แต่งโดยแจ็กสัน และโปรดิวซ์โดยควินซี โจนส์ บรรจุอยู่ในอัลบั้ม Thriller (1982) อัลบั้มที่หกของไมเคิล แจ็กสัน เนื้อเพลงกล่าวถึงประสบการณ์จริงของไมเคิล แจ็กสัน ที่ถูกคุกคามโดยแฟนเพลงสาว ที่เป็นผู้ป่วยทางจิตและอ้างว่าเธอกำลังตั้งครรภ์ลูกแฝดของไมเคิล
ในตอนแรก เพลงนี้เกือบไม่ได้บรรจุอยู่ในอัลบั้ม เนื่องจากควินซี โจนส์ไม่ชอบเพลงนี้ และเสนอแนะให้เปลี่ยนชื่อเพลง เพื่อไม่ให้ผู้ฟังสับสนว่าเนื้อเพลงกล่าวถึงบิลลี จีน คิง (Billie Jean King) นักเทนนิสหญิงอเมริกัน อดีตมืออันดับหนึ่งของโลก แต่แจ็กสันยังยืนยันที่จะให้บรรจุเพลงนี้ไว้ในอัลบั้ม เพลงนี้ถูกตัดเป็นซิงเกิลเมื่อวันที่ 2 มกราคม ค.ศ. 1983 เป็นเพลงที่สองในอัลบั้ม ขึ้นถึงอันดับหนึ่งจากการจัดอันดับของนิตยสารบิลบอร์ด และอยู่ในอันดับนาน 7 สัปดาห์
มิวสิกวิดีโอของเพลงบิลลี จีน ออกอากาศทางเอ็มทีวี ซึ่งในขณะนั้นยังเป็นสถานีโทรทัศน์ช่องเล็ก ในครั้งแรกเอ็มทีวีปฏิเสธที่จะออกอากาศ เนื่องจากนโยบายการเหยียดผิว แต่ด้วยอิทธิพลของผู้บริหารของซีบีเอส ต้นสังกัดของไมเคิล แจ็กสัน เป็นผู้กดดันให้เอ็มทีวีต้องตัดสินใจยอมออกอากาศในที่สุด นับเป็นผลงานชิ้นแรกของศิลปินผิวดำที่ได้ออกอากาศผ่านทางเครือข่าย และได้รับความนิยม ทำให้สถานีนี้เริ่มได้รับความนิยม
เมื่อวันที่ 25 มีนาคม ค.ศ. 1983 ไมเคิล แจ็กสันได้รับเชิญให้ร่วมแสดงดนตรีเนื่องในงานฉลองครบรอบ 25 ปีของโมทาวน์ "Motown 25: Yesterday, Today, Forever" เขาแสดงร่วมกันกับพี่ชายสี่คนจากเดอะ แจ็กสัน ไฟฟ์เป็นครั้งแรกในรอบหลายปี แล้วจบท้ายด้วยการแสดงเดี่ยวกับเพลงบิลลี จีน โดยที่ไม่มีใครคาดหวัง ใครๆ ต่างก็คิดว่าไมเคิลจะเต้นด้วยท่าเต้นธรรมดา ในการแสดงครั้งนี้ไมเคิล แจ็กสันได้เต้นด้วยท่าแบ็กสไลด์ ต่อหน้าสาธารณชนเป็นครั้งแรก การแสดงท่าทางเหมือนเดินไปข้างหน้า แต่ในความเป็นจริงร่างกายกลับถอยไปข้างหลัง กลายเป็นความแปลกใหม่ ทำให้เขากลายเป็นที่สนใจต่อสาธารณชน สื่อมวลชนเรียกชื่อท่าเต้นนี้ว่า มูนวอล์ก (moonwalk) และกลายเป็นจุดเปลี่ยนที่ทำให้เขากลายเป็นศิลปินที่ได้รับความนิยมในระดับโลก
การแสดงที่โมทาวน์ในคืนนั้น มีผู้ชมทางโทรทัศน์กว่า 50 ล้านคน ทำให้เขาได้รับการเสนอชื่อเข้าชิงรางวัลเอมมี และยอดขายของอัลบั้ม Thriller สูงขึ้นอย่างก้าวกระโดด จนติดอันดับอัลบั้มที่มียอดขายสูงที่สุดในโลก
บริเวณเมดิเตอร์เรเนียน
บริเวณเมดิเตอร์เรเนียน () ประกอบด้วยดินแดนรอบทะเลเมดิเตอร์เรเนียน ในความหมายทางชีวภูมิศาสตร์ (biogeography) “บริเวณเมดิเตอร์เรเนียน” หมายถึงบริเวณที่มีภูมิอากาศแบบภูมิอากาศแบบเมดิเตอร์เรเนียนที่อุ่น, มีฝนตกระหว่างฤดูหนาว, แห้งระหว่างหน้าร้อนที่เหมาะแก่พืชพันธุ์เมดิเตอร์เรเนียน กฎที่ว่ากันง่ายๆ คือเป็นบริเวณ “โลกเก่า” (Old World) ที่ปลูกมะกอกได้
บริเวณเมดิเตอร์เรเนียนครอบคลุมอาณาบริเวณสามทวีปคือ ยุโรป, เอเชีย และ แอฟริกา
ยุโรปอยู่ทางตอนเหนือที่รวมทั้งคาบสมุทรใหญ่สามคาบที่รวมทั้งคาบสมุทรไอบีเรีย, คาบสมุทรอิตาลี และ คาบสมุทรบอลข่าน โดยมีแนวเทือกเขาเป็นที่กั้นเขตแดนทางตอนเหนือที่รวมทั้งเทือกเขาพิเรนีสที่แยกสเปนจากฝรั่งเศส, เทือกเขาแอลป์ที่แยกอิตาลีจากยุโรปกลาง, เทือกเขาไดนาริคแอลป์ตามแนวตะวันออกของทะเลเอเดรียติค และเทือกเขาบอลข่าน กับ เทือกเขาราดาพี (Rhodope Mountains) ของคาบสมุทรบอลข่านที่แยกทะเลเมดิเตอร์เรเนียนจากบริเวณแบบภาคพื้นทวีปของยุโรปกลางและยุโรปตะวันตก
บริเวณเมดิเตอร์เรเนียนกว้างออกไปถึงทางตะวันตกของทวีปเอเชียที่ครอบคลุมด้านตะวันตกและด้านใต้ของอานาโตเลียยกเว้นบริเวณที่มีภูมิอากาศแบบภาคพื้นทวีปของตอนกลางอานาโตเลีย และรวมทั้งบริเวณที่มีภูมิอากาศแบบเมดิเตอร์เรเนียนของบริเวณลว้านทางตะวันออกสุดของทะเลเมดิเตอร์เรเนียนที่แยกทางด้านตะวันออกและใต้โดยทะเลทรายซีเรีย และ ทะเลทรายเนเกฟ
ทางตอนเหนือของบริเวณมาเกรบ (Maghreb) ของทางตะวันตกเฉียงเหนือของทวีปอาฟริกามีภูมิอากาศแบบเมดิเตอร์เรเนียนที่แยกจากส่วนอื่นของทวีปโดยทะเลทรายซาฮาราที่แล่นตลอดแนวทางตอนเหนือของทวีปโดยเทือกเขาแอตลาส ทางฝั่งตะวันออกของทะเลเมดิเตอร์เรเนียนทะเลทรายซาฮารายืดออกทางฝั่งทะเลตอนใต้ของทะเลเมดิเตอร์เรเนียน ยกเว้นทางตอนเหนือของคาบสมุทรเซอเรเนเอคา (Cyrenaica)ในลิเบียที่มีภูมิอากาศแบบเมดิเตอร์เรเนียนแบบแห้ง
ศูนย์ควบคุมและป้องกันโรคแห่งยุโรป
ศูนย์ควบคุมและป้องกันโรคแห่งสหภาพยุโรป () เป็นหน่วยงานอิสระของสหภาพยุโรป มีหน้าที่รับผิดชอบด้านการป้องกันโรคติดเชื้อในยุโรป ศูนย์ดังกล่าวก่อตั้งเมื่อเดือนมีนาคม ค.ศ. 2005 (พ.ศ. 2548) โดยมีสำนักงานอยู่ที่กรุงสตอกโฮล์ม ประเทศสวีเดน ในปัจจุบัน ECDC ได้เริ่มดำเนินงานด้านวิทยาศาสตร์อย่างก้าวหน้ามากขึ้นตั้งแต่ ค.ศ. 2007 (พ.ศ. 2550) โดย ECDC มีผู้เชี่ยวชาญครอบคลุมด้านโรคติดเชื้อทั้ง 49 ชนิดที่พบในสหภาพยุโรป
สตีฟ โรช
สตีฟ โรช () เกิดวันที่ 16 กุมภาพันธ์ ค.ศ. 1955 เป็นนักดนตรีแนวอีเลกโทรนิก-นักแต่งเพลงชาวอเมริกา เขาประพันธ์เพลงแอมเบียนต์แขนงใหม่ ที่รวมเพลงเชื้อชาติต่าง ๆ เข้ากับดนตรีอีเลกทรอนิกาและจังหวะเต้นรำหรือจังหวะนิวเอจ
เค็มนิทซ์
เค็มนิทซ์ ( [ˈkɛmnɪts]) (ระหว่าง ค.ศ. 1953-1990 ใช้ชื่อว่า "เมืองคาร์ลมากซ์" Karl-Marx-Stadt) เป็นเมืองใหญ่อันดับสามในรัฐแซกโซนี รองจากไลพ์ซิชและเดรสเดิน
ชื่อเมืองตั้งตามแม่น้ำที่ไหลผ่านเมือง คำว่า "เค็มนิทซ์" เป็นภาษาซอร์เบีย (Sorbian) แปลว่า ลำธารที่เต็มไปด้วยก้อนหิน
เดรสเดิน
เดรสเดิน (, )) มาจากภาษาซอร์เบียโบราณว่า Drežďany แปลว่าชนเผ่าแห่งป่าริมแม่น้ำ ทั้งนี้เมืองเดรสเดินตั้งอยู่บนริมฝั่งแม่น้ำเอลเบอ เป็นเมืองหลวงของรัฐซัคเซิน แต่เป็นเมืองใหญ่อันดับสองของรัฐรองจากไลพ์ซิจ นอกจากนี้ บริเวณเมืองเก่าย่านใจกลางเมืองเดรสเดินยังได้รับการจดทะเบียนเป็นมรดกโลกด้านวัฒนธรรมอีกด้วย